“XİN başçılarının Vaşinqton görüşü hansısa nəticə ilə yadda qalmadı”\n21 İyun 2019 17:39\nNəzakət Məmmədova: “Bu görüş Minsk qrupunun fəaliyyətindən ümidverici nəsə gözləməyin mənasız olduğunu göstərdi”\nAzərbaycan Xarici İşlər Nazirliyi Azərbaycan və Ermənistan xarici işlər nazirlərinin Vaşinqton görüşünün nəticələri barədə açıqlamaya yayıb: “Azərbaycan tərəfi, bundan öncə Paris və Moskvada eyni formatda keçirilmiş görüşlərin davamı olaraq, bu ilin 20 iyun tarixində Vaşinqtonda Azərbaycan və Ermənistan xarici işlər nazirlərinin görüşünü təşkil etdiyi üçün ATƏT-in Minsk Qrupunun həmsədr ölkəsi qismində ABŞ-a minnətdarlığını ifadə edir. Hesab edirik ki, bu kimi görüşlər müsbət xarakter daşıyır və danışıqlar prosesinin irəli aparılmasına xidmət edir. 3 saatdan çox davam edən görüşdə əsas müzakirə mövzusunu nazirlərin bundan öncəki Paris və Moskva görüşləri nəticəsində əldə olunmuş razılaşmaların həyata keçirilməsi məsələsi təşkil edib. Vaşinqton görüşündə həmsədrlər hər iki tərəfin diqqətinə münaqişənin sülh yolu ilə həlli prosesində irəliləyişə nail olmaq üçün konkret nəticələrə yönəlik təkliflər təqdim ediblər. Yaxın aylarda eyni formatda növbəti görüşün keçirilməsinə dair ümumi razılıq əldə olunub”.\nXarici İşlər naziri Elmar Məmmədyarov iyunun 20-də Vaşinqtonda Ermənistanın Xarici İşlər naziri Zöhrab Mnatsakanyanla görüşdən sonra jurnalistlərə açıqlamasında deyib ki, aramızda hələ də ciddi fərqlər qalır: “Ümumiyyətlə, biz təqdim olunan təklifləri anlayırıq. Bunlar eyni təkliflərdir. Biz 15 ildir ki, müzakirə olunan ideyaları, eyni sülh planını izləyirik”. E.Məmmədyarov görüş zamanı “intensiv və dərin” danışıqların aparıldığını qeyd edərək həmsədrlərin daha məzmunlu danışıqlar üçün əlavə sənədlər təqdim etdiyini söyləyib. O, son vaxtlarda təmas xəttində hərbi durumun gərginləşməsinin xoşagəlməz hal olduğunu bildirərək eyni zamanda danışıqların davam edəcəyinə əminliyini ifadə edib: "Detallarda bəzi fikir ayrılıqları var idi, ancaq müzakirələrin əsas məğzi də məhz detallardır. Biz dərk edirik ki, daha çox siyasi iradə nümayiş etdirməliyik. Hətta təmas xəttindəki situasiya yekunda bəyannamə yaxud sülh müqaviləsinə doğru irəliləyişə mane olmamaldır”. E.Məmmədyarov indiyədək tərəflər arasında etimadı gücləndirməyə yönəlik bir sıra mübadilələrin həyata keçirildiyinə diqqət çəkib. O, habelə problemin həlli istiqamətində bəzi ilkin addımların atılmasının əhəmiyyəti haqda danışıb: “Ən vacib elementlərdən biri hərbçilərin kazarmalara qayıtmasıdır. Hərbçilərin kazarmalara qayıtması sülh üçün daha yaxşı zəmin yaradacaq. Vəziyyətin normalaşdırılmasından danışanda digər vacib məsələ Parisdə və Moskva görüşlərimizdə danışdığımız kimi biz əhalini sülhə hazırlamalıyıq”.\nAzərbaycan və Ermənistan Xarici İşlər nazirlərinin Vaşinqtonda keçiriləcək görüşündən öncə isə Ermənistanın baş naziri Nikol Paşinyan növbəti dəfə təxribatçı bəyanat səsləndirib. Paşinyan bildirib ki, Ermənistan daim öz silahlı qüvvələrinin hazırlıq səviyyəsini artırmalıdır. Ermənistanın Baş naziri bildirib ki, Qarabağda müharibə bitməyib və aktiv döyüş fəaliyyəti hər an başlaya bilər.\nPolitoloq Nəzakət Məmmədova deyib ki, Azərbaycan və Ermənistan XİN başçılarını Vaşinqton görüşü də digər görüşlər kimi hansısa nəticə ilə yaddaqalan olmadı: “Bu görüş də ATƏT-in Minsk qrupunun fəaliyyətindən ümidverici nəsə gözləməyin mənasız olduğunu göstərdi”. Əksinə, Vaşinqton görüşü ətəfəsində Ermənistanın baş naziri Nikol Paşinyan tərəfindən hər zaman olduğu kimi yenidən destruktiv bəyanatların səsləndirildiyini deyən politoloq söyləyib ki, bundan başqa, ABŞ-a bağlı Gürcüstan müxalifətinin Tiflisdə Rusiyaya qarşı etirazları ilə Vaşinqton görüşünün eyni vaxta təsadüf etməsi arasında bir əlaqə olması istisna edilmir: “Bu ayın 5-dən 14-dək Gürcüstan baş naziri Mamuka Baxtadze ABŞ-da rəsmi səfərdə oldu, bir sıra yüksək səviyyəli görüşlər keçirdi, o cümlədən dövlət katibi Mayk Pompeo ilə onun audensiyası təşkil edildi. Bu onu göstərir ki, Azərbaycan və Ermənistan xarici işlər nazirlərini, Gürcüstan baş nazirini ABŞ-a dəvət etməklə Vaşinqton bölgədə açıq nüfuz savaşına başlayıb və Qərbə bağlı müxalifətin Rusiyaya bağlı "Gürcü arzusu" partiyasının qərargahına hücum etməsi Amerikanın Rusiyaya hücumu kimi qəbul edilə bilər. Vaşinqton Moskvaya Cənubi Qafqazı ona buraxmayacağı mesajını verdi”.\nN. Məmmədova qeyd edib ki, bütün bu proseslər 2020-ci ilə hazırlıq kimi dəyərləndirilə bilər: “İndidən artıq böyük güclər arasında Cənubi Qafqaz uğrunda savaş başlayıb. Fransa məhkəmələrinin Azərbaycanın xeyrinə addımlar atması, Amerikanın XİN başçılarını Vaşinqtona dəvət etməsi Minsk qrupu həmsədrləri arasında böyük nüfuz savaşından xəbər verir. Burada proseslərə ən hazırlıqlı ölkə Azərbaycandır”.\nPolitoloq vurğulayıb ki, bu proseslərdən ən güclü, zərərsiz çıxma şansı olan ölkə Azərbaycandır: “Ermənistan və Gürcüstanı isə müəmmalı sürprizlər gözləyə bilər. Azərbaycanla bağlı əsas narahatlıq doğuran məsələ Qarabağda mütəmadi pozulan atəşkəsin esklasiyası və hərbi əməliyyatların başlaması ehtimalıdır. Gürcüstan və Ermənistanda isə siyasi sistemin dəyişikliyi ehtimalı böyükdür. Qarabağda rəngli inqilab, Paşinyan hakimiyyətinin zəifləməsi, Gürcüstanda parlament seçkiləri ilə əlaqədar iqtidar uğrunda ABŞ - Rusiya savaşı genişlənə bilər. Minsk qrupunun fəaliyyəti isə bu proseslər fonunda Qarabağ məsələsinə yanaşmada ümidverici nəsə vəd etmir”.\nPolitoloq Vasif Əfəndiyev isə deyib ki, Azərbaycan və Ermənistan xarici işlər nazirlərinin Vaşinqton görüşü son iki Paris və Moskva görüşlərinin davamı kimi qiymətləndirmək olar. Politoloqun sözlərinə görə, görüş öncəsi hər iki tərəfin XİN sözçüləri əhalini sülhə hazırlamaq bəyanatlarını verməsi bunu deməyə əsas verir: "Azərbaycan tərəfi indiyə qədər əldə olunmuş ilkin razılaşmalara və ATƏT-in Minsk qrupunun münaqişənin həlli variantlarına hazır olduğunu dəfələrlə bildirsə də Ermənistan tərəfi son nöqtəni qoymağa cəsarət etmir. Səbəb isə Ermənistanın qətiyyətsizliyidir. Rusiyanın son sözü olmadan Paşinyan sülh razılaşmasına imza atmağa ehtiyat edir. Rusiyanın son zamanlar Cənubi Qafqaz bölgəsində yenidən fəallaşması və siyasi proseslərə müdaxiləsi daha da artıb. Gürcüstanda keçirilən son prezident seçkilərində Rusiyaya meyilli Salome Zurabişvilinin hakimiyyətə gətirləməsi və Ermənistanda keçmiş ruspərəst prezident Koçaryana siyasi dəstək verməsi Paşinyana sərbəst qərar verməkdən çəkindirir. Hazırda Ermənistanda hakimiyyət krizisi yaşanır. Paşinyan hakmiyyətin bütün qollarına nəzarət edə bilmir.\nDünən Rusiya Parlament üzvlərinin Gürcütandan qovulmasını təşkil edən demokratik düşərgə hazırda ölkədə gərginliyi saxlmaqdadır. Prezidentiyə keçmiş namizəd Vaşadzenin tərəfdarları siyasi hakimiyyətə ciddi təzyiqlər edir. Eyni situasiya ruspərəst qüvvələrin Paşinyana təzyiqi fonunda baş verir. Azərbaycanda da farspərsət və ruspərəst 5-ci kolonun aktivləşməsi müşahidə edilir. Bu şəraitdə sülh razılşamasının yaxın günlərdə baş verməsi real görünmür. ABŞ-ın İrana təzyiqləri artması və Rusiyanın bu məsələdə ehtiyatlı davranması müəyyən proseslərin getdiyinə işarədir. Gözləmək olar ki, ilin sonuna qədər Rusiyanın Qarabağ məsələsində geri çəkiləcəyi baş versin. Azərbaycan tərəfi bu istiqamətdə fəal görünür. Problemin həllinin yeganə yolu Rusiyanı proseslərdən kənarlaşdırmaqdır. Bundan ötrü Azərbaycan İranla daha aktiv işləməlidir. İran bu prosesə birmənalı olaraq Azərbaycanın mövqeyni real olaraq dəstəkləməyə başlayarsa, Rusiyanın başqa seçimi olmayacaq. Bundan ötrü müəyyən perspektiv də var. ABŞ-iran münaibətlərində Rusiya və Ermənistanın sürüşkən mövqeyi cənub qonşularımıza bir dərs olmalıdır. İran-Azərbaycan münasibətləri dostluq və qardaşlıq müstəvisinə keçməlidir. Yalnız bu münasibətlər regionda inkişaf və böyük sülhə yol aça bilər. Bu yaxınlarda isə Vaşinqton görüşünün nəticələrini müzakirə etmək üçün Paşinyanın yenidən Putinlə görüşü reallaşacağı ehtimal var. Yalnız bundan sonra Ermənistan öz mövqeyini bildirəcək".\nPolitoloq Fikrət Sadıqov isə deyib ki, "bizim ABŞ-la münasibətlərimiz kifayət qədər yüksək səviyyədədir. Bildiyiniz kimi 28 May - Respublika Günü münasibətilə ABŞ prezidenti Donald Tramp Azərbaycan Prezidentinə çox yaxşı bir məktub yazmışdı. Mən həmçinin ABŞ prezidentinin milli təhlükəsizlik məsələləri üzrə köməkçisi Con Boltonun regiona səfərini də qeyd etmək istərdim. O İrəvanda açıq şəkildə demişdir ki, bu məsələyə nöqtə qoymaq lazımdır. Yəni işğal olunmuş torpaqları azad etmək lazımdır. Hətta bundan sonra Ermənistanın müəyyən siyasi dairələri panikaya düşmüşdülər. Erməni mətbuatı bu barədə yazırdı.\nİndi də Vaşinqtonda Azərbaycan və Ermənistan XİN rəhbərlərinin növbəti görüşü keçirilir. Hər halda ABŞ super dövlətdir. Əgər ABŞ və onun Dövlət Departamenti öz ərazisində özünün iştirakı ilə belə bir görüşün keçirilməsinə şərait yaradırsa, deməli burada müəyyən maraqlar vardır. Bu heç də o demək deyil ki, bu gün və yaxud sabah məsələyə nöqtə qoyulacaq, hər şey həll olunacaq. Amma bu istiqamətdə artıq müəyyən addımlar atılır. Düşünürəm ki, bu danışıqların əsası Madrid prinsipləri olsa, o bizim xeyrimizədir. Çünki orada söhbət mərhələli prinsiplərdən gedir. Əgər bu prinsip danışıqlarda əsas kimi istifadə olunsa, düşünürəm ki, müəyyən nəticələr ola bilər".


Sumqayıtda partlayışda yaralananlardan biri dünyasını dəyişdi – Yenicag.Az\nAna Səhifə Hadisə Sumqayıtda partlayışda yaralananlardan biri dünyasını dəyişdi\nSumqayıtda partlayışda yaralananlardan biri dünyasını dəyişdi\nYeni Çağ Media Qrupu – İyul 28, 2018 - 20:40\nYenicag.az “Report”a istinadən xəbər verir ki, hadisə zamanı 5 nəfər: 1980-ci il təvəllüdlü Quliyev Akif Eldar oğlu, 1981-ci il təvəllüdlü Məlikov Rövşən Malik oğlu, 1951-ci il təvəllüdlü Rüstəmov Fərhad Əhməd oğlu, habelə Məlikov Musi Bəhmən oğlu və 1990-cı il təvəllüdlü Mustafayev Yanar Fərrux oğlu yanıq xəsarətləri alıblar.\nYaralılar Sumqayıt şəhər Təcili Tibbi Yardım Xəstəxanasına çatdırılıblar. Xəstəxanadan verilən məlumata görə, yaralılardan biri – Məlikov Musi Bəhmən oğlu aldığı xəsarətlərdən dünyasını dəyişib. Digər 4 nəfərin vəziyyəti ağır olduğundan onlar Bakı şəhərindəki 5 saylı xəstəxanaya göndərilib.\nHadisə yerinə FHN-nin və Sumqayıt Şəhər Prokurorluğunun əməkdaşları cəlb olunub. Faktla bağlı araşdırma aparılır.


Çin 2030-cu ildə futbol üzrə dünya çempionatına ev sahibliyi etməyi planlaşdırmır\n19 November 2017 - 17:36\nÇin 2030-cu ildə futbol üzrə dünya çempionatınaev sahibliyi etməyi planlaşdırmır\nÇin Futbol Assosiasiyası (ÇFA) 2030-cü ildə futbol üzrə dünya çempionatına ev sahibliyi etmək üçün namizədliyini irəli sürməyib. Assosiasiya bununla bağlı yayılan fikirlərə cavab olaraq bildirib ki, Çinin mundialın təşkili üçün müraciət etmək barədə planı yoxdur.\nAzərtac xəbər verir ki, ÇFA yerli “Chengdu Business Daily” qəzetinin ölkənin futbol üzrə yığma komandasının baş məşqçisi Marçello Lippiyə istinadla Çinin 2030-cu ildə dünya çempionatına ev sahibliyi üçün müraciət edəcəyi ilə bağlı xəbərləri təkzib edib. Assosiasiya jurnalistlərin Lippinin sözlərini yanlış başa düşdüklərini bəyan edib.\nQəzetin bu barədəki xəbərindən sonra “Sina Weibo” sosial şəbəkəsinin 15 milyondan çox istifadəçisi Çinin futbol üzrə dünya çempionatına ev sahibliyi etməsini ölkə üçün faydasız hesab ediblər. Onlar milli komandanın gələn il Rusiyada təşkil olunacaq dünya çempionatına vəsiqə qazanmaq gücündə olmadığı halda, 2030-cu ildəki yarışa ev sahibliyini ayıb və xeyli maliyyə vəsaitinin göyə sovrulması kimi qiymətləndirib, həmin vəsaitin daha vacib istiqamətlərə, məsələn futbolçuların yetişdirilməsinə yönəltməyin məqsədəuyğun olduğunu bildiriblər.\nQeyd edək ki, mart ayında Cənubi Koreya Futbol Assosiasiyasının prezidenti Çun Mun-qyu 2030-cu ildə futbol üzrə dünya çempionatını ölkəsinin Çin, Yaponiya və Şimali Koreya ilə birgə təşkil etməsi təklifini irəli sürmüşdü.


Lent.az | KULIS - Ülvi Babasoyun imza günü olacaq\n22-12-2016 / 17:41\nÜlvi Babasoyun imza günü olacaq\n24 Dekabr tənqidçi Ülvi Babasoyun “Ədəbiyyatı cənnətlə tapmaq” adlı esselər kitabının imza günü keçiriləcək. Kulis.azın məlumatına görə imza günü saat 14:00-dan 16:00-dək “Kibrit” kitab kafesində baş tutacaq.\nKitab sevgi, gülüş, ölüm və yaddaşı... ədəbiyyat və həyatla romantizə edir. Müəllif oxucunu postmodern epoxasının esseisti kimi öz rəngli mətn dünyasına dəvət edir. Postmodernizm təkcə ədəbi yox, həm də ruhi vəziyyətdir. Zamanın ruhu, ədəbiyyatın ruhu...\nBu kitab mədəni, mifoloji, tarixi, dini və ədəbi mətnlərin kollajıdır. Ədəbiyyat həyata, həyat ədəbiyyata calanır.\nKitabın redaktoru Elnarə Akimova, naşir Müşfiq Xandır.


[b]“Erməniyə "azərbaycanlı boksçuya zədə yetir" göstərişi verilmişdi”[/b]\n“Erməniyə "azərbaycanlı boksçuya zədə yetir" göstərişi verilmişdi”\n“Biz cəbhədəki uğurlarımıza sevinirdik. Xalqımız, ictimaiyyətimiz də idmançılarımızın uğurlarına da eyni sevinclə yanaşdılar”.\nBu fikirləri APA TV-nin “APAsport” layihəsinin qonağı, Azərbaycan Boks Federasiyasının baş katibi Nağı Səfərov deyib.\nBraziliyanın Rio-de-Janeyro şəhərində təşkil olunacaq Yay Olimpiya Oyunları yaxınlaşdıqca, lisenziyalarının sayını artıran yığmamız artıq bu rəqəmi 42-yə çatdırıb. Son günlər qazandığımız 8 vəsiqədən 5-i boksçularımızın payına düşür ki, bunlar da Samsunda keçirilən Avropa Olimpiya Təsnifat Turnirində əldə olunub. Bununla da boks millimizin lisenziyalarının sayı 8-ə (Yana Alekseyevna (60 kq), Elvin Məmişzadə (52 kq), Cavid Çələbiyev (56 kq), Albert Səlimov (60 kq), Lorenzo Sotomoyor (64 kq), Pərviz Bağırov (69 kq), Abdulqadir Abdulayev (91 kq), Məhəmmədrəsul Məcidov (+91 kq)) çatıb.\nN. Səfərov bildirib ki, qardaş ölkədə yığmamızın 5 lisenziya, həmçinin 3 qızıl, 1 gümüş və 1 bürünc medal qazanması yarışa ciddi hazırlığın nəticəsidir: “Lisenziya qazanmağın asan olmadığını hər birimiz başa düşürdük. Fikrimcə, idmançılarımız etimadımızı doğruldular. Təbii ki, lisenziyalarımızın sayı daha çox ola bilərdi. Amma bu yarışda ən çox vəsiqə qazanan komandalardan biri də məhz Azərbaycan yığması oldu. Cavid Çələbiyev isə Samsunda inamlı çıxışı ilə yeni bir tarixə imza atdı”.\nUğurla yanaşı, lisenziya qazana bilməyən boksçularımızın da çıxışına toxunan federasiya rəsmisi Rio Olimpiadasına vəsiqə uğrunda mayda Astanada keçiriləcək dünya çempionatında (qadınlar) və iyunda Bakıda baş tutacaq Dünya Olimpiya Təsnifat Turnirində (kişilər) dəyişikliyin olub-olmayacağını da açıqlayıb: “Baş məşqçimiz planını 1 həftədən sonra açıqlayacağını deyib. Bu gərgin yarışdan sonra komanda bir neçə günlük istirahətdədir. Məğlub olan boksçularımız da yarışda Azərbaycanı kifayət qədər yaxşı təmsil etdilər. Belə deyək, Teymur Məmmədov günün neqativ sensasiyasına səbəb oldu. Avropa, dünya və Olimpiya mükafatçımız sıravi bir türk idmançısına qalib gələ bilmədi. Amma onu da qeyd edim ki, Məmmədovun əlində ciddi bir zədə vardı, uduzduğu görüşdən öncə rusiyalı ilə qarşılaşmada bu zədə daha da ağırlaşdı. Həmin döyüşdə Teymur ancaq bir əli ilə mübarizə aparırdı”.\nSamsundan qızıl medal və lisenziya ilə dönən Cavid Çələbiyev də öz çıxışını dəyərləndirib. Onun sözlərinə görə, müəyyən müddətdən sonra 56 kq çəki dərəcəsində yenidən liderliyi ələ almasında psixoloji durumu xüsusi rol oynayıb: “Qarşılaşdığın 4 rəqibin hamısı güclü idi. Yarımfinalda da erməni Aram Avaqyanla üz-üzə gəldim. Erməni boksçusu ilə vuruşduğumu, bütün Azərbaycan xalqı adından döyüşə çıxdığımı yaxşı bilirdim. Bu məsuliyyəti öz üzərimdə hiss edirdim. Psixologiyam da, motivasiyam da çox yaxşı idi. Hər bir döyüşə elə çıxıram. Çünki görüşə psixoloji cəhətdən hazır olduqda qalib gəlmək çətin olmur. Erməni ilə döyüşə isə daha da yüksək əhval ruhiyyədə çıxdım və ona gücümü göstərdim”.\nDünya çempionumuzun erməni ilə döyüşünə toxunan baş katib bildirib ki, rəqibə “uduzacaqsan, amma azərbaycanlı boksçuya elə bir zədə yetir ki, o final döyüşünə çıxa bilməsin” göstərişi də verilmişdi: “Hakim erməniyə bir neçə dəfə başını qaldırıb döyüşməyi ilə bağlı xəbərdarlıq etdi. O isə Cavidə başla zərbə endirmək istəyirdi”.\nN. Səfərov Abdulqadir Abdullayevin erməni əsilli Ukrayna yığmasının boksçusu Qevork Manukyanla döyüşdən də danışıb: “Avropa Oyunlarının finalında həmin idmançı rinqə çıxmadı, zədəli olduğunu dedi. Bu dəfə də boksçumuzun yüksək formada olması asan qələbə qazanmasına imkan verdi. Rəqib tam yorulmuşdu və boksçumuz onu erməni olduğu üçün nokdaun və nokauta salmaq da istəyirdi”.\nC. Çələbiyev Rioda da Aram Avaqyanla qarşılaşmaq arzusundadır. Boksçumuzun sözlərinə görə, yarımfinalda məğlub etdiyi və 3-cü yer uğrunda görüşdə qələbə sayəsində lisenziya qazanan erməni ilə Olimpiadada yenə üz-üzə gələrsə, ona növbəti dəfə yerini göstərəcək: “Samsunda erməni üzərində qələbə qazanmaqla xalqıma sevinc bəxş etmişəmsə, Olimpiadada niyə də bu təkrarlanmasın? Braziliyada da rəqibi məğlub etməklə ona himnimizə qulaq asdırmaq mümkündür. Gücümüz də buna kifayət edir”.\nN. Səfərov qadın yığmamızın çıxışını da dəyərləndirib. O bildirib ki, boks aləmində vacib sensasiyalardan birinə ikiqat Olimpiya, dördqat dünya və beşqat Avropa çempionu Keti Teyloru məğlub edən Anna Alekseyevna imza atıb: “Tək bu deyil, finalda da eyni uğuru təkrarladı. Keti bundan sonra Yananı gəlib özü təbrik edərək dedi ki, artıq bu çəkidə favorit sənsən. Bunu mən qəbul edirəm”.\nOlimpiadaya səylə çalışacağını açıqlayan C. Çələbiyev Rioda onu çempionluq qane edəcəyini də xüsusi vurğulayıb.\nLisenziyalar qazanıldıqdan sonra federasiyanın rəhbər işçiləri ilə görüş olduğunu deyən Səfərovun sözlərinə görə, federasiya prezidenti tövsiyələrini də verib: “Federasiya prezidenti bildirib ki, bu hələ ilk mərhələdir. Bu nəticələr bizi arxayın salmalı deyil. Məsələn, Yana Keti Teylor üzərində qələbə qazandı. Cavid yarışın çempionu oldu. Amma bu, lisenziya yarışıdır. Bu qələbələri biz Olimpiadada təkrarlamalıyıq. Əsas mərhələ qarşıdadır”.\n"Afina-2014"də əldə olunmuş 9 lisenziya rekordunu qıracaqlarına inandığını deyən baş katib bildirib ki, maksimum sayda – 13 vəsiqə qazanmağı hədəfləyiblər: “Belə düşünürük ki, Rioda da bir dəst medalı götürəcəyik”.\nSonda Azərbaycanda keçiriləcək Dünya Olimpiya Təsnifat Turnirinin barədə danışan N. Səfərov yarışın Bakıda, yoxsa Qəbələdə keçirilməsi ilə bağlı AİBA-dan qərar gözlədiklərini qeyd edib: “Çünki eyni vaxtda Bakıda “Formula-1” üzrə Avropa Qran-prisi keçiriləcək”.\nO, həmçinin Ermənistan yığmasının və digər komandalarda erməni əsilli boksçularının ölkəmizə gəlməkdən imtina xəbərinə də münasibət bildirib: “Hər Olimpiada öncəsi ermənilər yeni bir təxribata əl atırlar. Onlar bu yolla AİBA-dan və digər beynəlxalq federasiyalardan “wild card”lar əldə etmək istəyirlər. Düşünürəm ki, bu da onların növbəti bir təxribatıdır. İndiyədək Bakıda keçirilən yarışların demək olar ki, hamısına Ermənistan idmançıları qatılıb. Onların problemidir ki, zəif çıxış edib, medalçılar sırasına düşə bilməyiblər. Fikrimcə, indi deyirlər, amma son məqamda Azərbaycana gələcəkləri barədə qərar verə bilərlər. Almaniya millisinin heyətindəki ermənilərin gəlməyəcəkləri ilə bağlı fikirlərinə gəlincə, onların elə bir titulu yoxdur. Sadəcə yığmada qalmaq üçün belə bir sözlər danışırlar. Belə deyək, ermənilər həmişə özlərini məzlum bir xalq kimi qələmə verirlər. Amma digər tərəfdən baxsaq, idman elə sülh deməkdir. Bunların nə dərəcədə idman prinsiplərinə, ədalətli oyunlara sadiq olduqlarını “görə bilərik””.


«Universitetimizdə təhsil haqqı 2-3 min manat, müəllim maaşı 1000 manata qədərdir» - MÜSAHİBƏ - FED.az\n10:26 24 İyun 2019\nAzərbaycan Universitetinin bu ilki tədris planı və gözlənilən yeniliklərlə bağlı FED.az-ın suallarına Universitetin rektorunun məsləhətçisi və Biznes İqtisadiyyatı fakültəsinin dekanı Əli Həsənov cavab verir.\nEləcə də bax: «Bizim tələbələr ABŞ, Britaniya və Fransa diplomları da alacaq» – REKTORDAN AÇIQLAMA\n- Əli müəllim, bu il Azərbaycan Uniuersitetində yeni ixtisas açılıbmı?\n- Bəli, bu il həm magistr səviyyəsində, həm də bakalavr səviyyəsində yeni ixtisaslar açılıb. Bunlardan regionşünaslıq, turizm və otelçilik, ingilis dilində ədəbiyyat ixtisasıdır ki, bunlar bu yay universitetə verilən ixtisaslardır və eyni zamanda 26-cı proqram üzrə magistraturada həm iqtisadiyyatın hüquqi tənzimlənməsi, həm də maliyyə ixtisasları üzrə yeni ixtisaslar açılıb.\nEləcə də bax: Fransanın aparıcı universitetlərinin - BAKALAVR VƏ MAGİSTR DİPLOMU UNEC-də\n- Həmin ixtisaslara əlavə nə qədər tələbə qəbulu nəzərdə tutulur?\n- Ötən il ilə müqayisədə bu il qəbul sayında Təhsil Nazirliyi tərəfindən ayrılan plan yerlərinə uyğun olaraq 200-ə yaxın daha çox tələbə olub. Magistraturada artıq seçim başa çatıb. - Magistraturada 126 plan yeridir, MBA ilə birlikdə. Bakalavrda isə 600-ə yaxındır.\n- Keçən il 400 idi...\nEləcə də bax: "Dövlət zəmanəti verilmiş kreditlərin məbləği 30 milyon manata çatıb" - MÜSAHİBƏ\n- Siz Təhsil Nazirliyi tərəfindən ayrılan pulsuz yerləri nəzərdə tutursunuz?\n- Xeyr, bizdə hal-hazırda ayrılan yerlər özəl universitet olduğu üçün ödənişli əsaslarladır. Sadəcə bütün özəl universitetlərə dövlət sifarişi verilir, o cümlədən Azərbaycan Universitetinə. Məsələn deyək ki tələbə müəyyən bir bal yığıb, o balla ödənişsiz təhsil ala bilmək hüququna malikdir, əgər Azərbaycan Universitetini seçərsə digər dövlət universitetlərində yararlanacağı hüquqdan eynilə Azərbaycan Universitetində də yararlana bilər.\n- Bu il sizin universitetin təhsil haqlarında dəyişiklik oldu?\n- Keçən il daha çox tələbə cəlb etmək üçün təhsil haqları 2000 manata endirilmişdi, ümumi ixtisaslar üzrə təhsil haqqından söhbət gedir. Məqsəd bu rəqabətli mühitdə müvafiq bir yer tutmaq idi, əhalinin ödəmə qabiliyyətini nəzərə alaraq 2500 manatdan 2000 manata endirildi, bu il həmin civarda qalır. Ümumiyyətlə Azərbaycan Universitetindəki təhsil haqları bu gün ödənişli əsaslarla olan təhsil haqlarında kifayət qədər normal və uyğun bir qiymətdir.\n- Bakalavrda və magistrda orta hesabla məbləğ nə qədərdir?\n- Magistrda faktiki olaraq bütün ixtisaslar 2000 manat ödəniş ödəyir. Bakalavrda isə ixtisasların təqribən 50 faizi 2000 manat, digərlərində 2500, maliyyə və tərcümə, ingilisdilli maliyyə ixtisaslarında isə 3000 manat təşkil edir. Maksimum hədd 3000 manatdır, amma əsasən 2000 manat civarındadır.\n- Magistr 2000 manatdır deməli...\n- Bəli. Bütün MBA və adi qaydada magistrlar 2000 manat təhsil haqqı ödəyirlər.\n- 2000 manata tələbəyə keyfiyyətli təhsil vermək olur?\n- Əlbəttə. Demək olar ki faktiki olaraq bu gün Azərbaycan təhsili üçün reallıqdır ki, özəl universitetlərin ali təhsildən əldə etdiyi gəliri, yəni digər gəlirlər universitetlərin ümumi gəlirində kifayət qədər az çəkiyə malikdir. Müəllimlərə ödənilən əməkhaqqı başda olmaqla bütün sosial ehtiyacların ödənilməsi, gəlirli biznes keçirmək üçün kifayət qədər nominal qiymətdir. Azərbaycan Universitetində şəxsən mən deyə bilərəm ki və ümid edirəm ki digər özəl universitetlərdə də kontingent belədir, yetərincə savadlı və peşəkar müəllim kateqoriyası var. Siz bizim saytımıza daxil olub orada Azərbaycan Universitetinin üstünlükləri ilə tanış ola bilərsiniz. Azərbaycan universiteti ödənilən təhsil haqqını tam şəkildə obyektiv, şəffaf və kifayət qədər rəqabətli bir təhsil verən statsusunu doğrultmağa çalışır.\n- Bayaq dediniz ki bu il yeni ixtisaslar açılıb. Yeni ixtisaslar nəyə əsasən açılıb? Dövlət sifarişi vardı yoxsa özünüz bazarı araşdırıb bu addımı atdınız?\n- Xeyr, təlabat vardı. Özəl universitetlərdə hər il müəyyən ixtisaslarda Təhsil Nazirliyi tərəfindən dəyişiklik olur. Təbii ki Təhsil Nazirliyi ixtisasları Nazirlər Kabinetində imzaya təqdim etməmişdən öncə onunla bağlı bir arayış təqdim edir. Həmin ixtisaslar üzrə həm zərbaycan Universitetinin müəllim – professor heyətinin olması, əvvəlki dövrlərdə ixtisasların verilməsi və onlardan kifayət qədər uğurlu məzunların çıxması, eyni zamanda iş bazarında Azərbaycan Universitetinin əməkdaşlıq etdiyi böyük şirkətlər tərəfindən həmin ixtisasdakı kadrlara ehtiyac duyulduğunu nəzərə alaraq əsaslandırılmış şəkildə Təhsil Nazirliyinə müraciət edildi, onların da razılığı ilə o ixtisaslar bizdə açıldı. Bunun üçün nazirliyə təşəkkür edirik.\n- Yəqin ki siz özünüz də bazarı araşdırırsınız , ən çox təlabat indi hansı ixtisaslaradır?\n- Məsələn yeni açılan turizm və otelçilik ixtisasına kifayət qədər böyük bir axın var. Bildiyiniz kimi cənab prezidentin ötən il müvafiq sərəncamı ilə Turizm Agentliyi yaradıldı və bu gün kifayət qədər bu sahə diqqətdədir. Turizmin gəlirlərinin dövlət büdcəsində, ümumi daxili məhsulda xüsusi çəkisinin daim artırılması üzərində işlər gedir və ixtisaslı kadrlara da ciddi ehtiyac var. Belə olacağı təqdirdə də turizm və otelçilik ixtisasına maraq kifayət qədər böyükdür. Biznesin idarə edilməsi ixtisasının da tam səmimiyyətlə deyə bilərım ki kiçik və orta biznesin inkişafında böyük rolu var. İnsanlar artıq bu sahələrə böyük üstünlük verir.\n- İngilisdilli təhsilə ehtiyac nə qədər çoxdur? İngilis dilində təhsil alan adam sonra neynir, hara gedir?\n- Bu gün Azərbaycanda kifayət qədər böyük şirkətlərin nümayəndəlikləri var. Bu da reallıqdır ki Azərbaycan sektoru üzrə ixtisas bitirən insanlardan da işəgötürənlərin əksər hallarda tələblərindən biri ingilis dilini bilmə səviyyəsidir. İngilis dili iş karyerasını qurmaqda o tələbəni daim bir addım öndə aparır. İngilisdilli təhsil isə ona Avropa ölkələri ilə Erasmus kimi proqramlar var ki, azərbaycan Universiteti də ona qoşulub.\n- Hansı universitetlərdir onlar?\n- Koblenz, Hacettepe universitetləri, Xorvatiya və İtaliya universitetləri ilə əlaqələr var və bu əlaqələr get-gedə genişlənir. Yaxın gələcəkdə Böyük Britaniyanın bir neçə böyük univerisiteti ilə əlaqə qurmaq nəzərdə tutulub. Tələbə həmin 4 ili kifayət qədər rəngarəng, dünyagörüşünü arıtmaqla, rəqabətli bir bir kadr kimi formalaşmaqla həyata keçirir.\n- Sizdə ikili diplom var?\n- İkili diplom proqramları üzərində işlər gedir. Prezidentin bu sahənin təkmillışdirilməsi ilə bağlı müvafiq sərəncamı var. Artıq bir neçə universitetlə ikili diplom proqramın yaxın zamanlarda reallaşması gözlənilir.\n- Hansı universitetlər olacaq?\n- Koblenz universiteti bununla bağlı təkliflər irəli sürüb, Xarkov universiteti ilə müəyyən kompyuter mühəndisliyi ixtisasında anlaşmalar gözlənilir. Polşanın Krakov universiteti ilə müəyyən əlaqələr qurulub.\n- Hansı ixtisaslar üzrə?\n- Koblenzdə əsasən maliyyə və mühasibat uçotu üzərində olacaq.\n- Xarici müəllimlərlə?\n- Biz hələ ki qonaq məruzəçi qismində dəvət edirik, amma üzümzə gələn ildən ingiltərəli professorun universitetdə tədrisi nəzərdə tutulur. 1 həftə öncə bunun universitetdə kiçik bir təqdimatı oldu. Bu sahədə əməkdaşlığın artırılması nəzərdə tutulur. Amma mübadilə proqramı çərçivəsində qısa müddətə, yəni iki həftəlik – 1 aylıq Almaniyadan, İtaliyadan, Xorvatiyadan və digər Avropa ölkələrindən müəllim – professorlar gəlib həm layihə menecmentində, həm də tədris prosesində iştirak edirlər.\n- Sizin təhsil biznesində əsas problem nədir hazırda?\n- Təhsil biznesində əsas problem özəl universitetlərə ixtisas seçimində bir az da sərbəstliyin verilmsi yaxşı olardı. Çünki bu kifayət qədər həlledici faktor rolunu oynayır.\n- Məsələn, siz hansı ixtisası seçmək istəyərdiniz?\n- Təbii ki Təhsil Nazirliyi daha yaxşı bilər, amma biz hesab edirdik ki müəllimlik ixtisaslarının Azərbaycan Universitetində kifayət qədər çox böyük bazası var, xüsusilə humanitar sahədə çox ciddi professorlar işləyir. Vaxtilə Azərbaycan Universitetinin bu ixtisası olub, hal-hazırda Azərbaycan Universitetini bitirən məzunların Müəllimlərin Diaqnostik Qiymətləndirilməsində kifayət qədər yüksək nəticələr göstərirlər. İqtisadiyyat ixtisası üzrə bu ildən suallarımız qalmadı.\n- Başqa hansı ixtisaslardan söhbət gedir?\n- Məsələn 1-ci qrup ixtisaslarından poliqrafiya mühəndisliyini də istəyirik, artıq yeni laboratoriyamız da formalaşıb.\n-Təlabat var bazarda bu ixtisasa?\n- Bəli, kifayət qədər çoxdur. Bu sahə yeni olduğuna görə maraq var.\n- Əslində indi digitallaşma, rəqəmsallaşma dövründə çap işinin təlabatının olması qəribə deyil?\n- Bu gün bazarda təlabatı o qədər də gözlənilməyən ixtisaslara insanların axını böyük olur. Məsələn maliyyə ixtisasının təlabatı ilə kommersiya, maliyyə kifayət qədər böyük bir spektrı əhatə edir. Amma bu gün biz İqtisad Universiteti ilə də maraqlansaq görərik ki kommersiyaya axın maliyyəyə axından daha böyükdür. İnsanalr daha çox keçid balla təhsil haqqına doğru yönəlirlər, yəni ixtisasın bazarda gələcək rolundan daha çox hazırkı situasiyası onları maraqlandırır.\n- Başqa hansı ixtisasın sizdə olmasını istəyərdiniz?\n- Məsələn, beynəlxalq hüquq səviyyəsində ixtisaslı kadrlar hazırlamaq imkanına malikik.\n- Siz bununla bağlı müraciət edəndə etirazı nə ilə əsaslandırırlar?\n- Son iki ildə, Azərbaycan Universitetində təmsil olunduğum dövrü deyirəm, Təhsil Nazirliyinin kifayət qədər isti münasibətini görürük və hissə-hissə bizə həmin ixtisaslar verilir. Sadəcə özümüz də hələ tam risk edib böyük bir ixtisas kütləsini almaq məsuliyyətini götürə bilmirik. Amma son iki ildə görünən dinamika odur ki, istər qəbul sahələrində, istər yeni verilən ixtisas sahələrində kifayət qədər artım və yeni nəticələr var. Ümid edirik ki, bu sahədə Təhsil Nazirliyinin etimadını doğruldacayıq.\n- Maaşlar artırıldı bu günlərdə. Sizdə müəllimlərin maaşı necədir, artırmaq fikriniz var?\n- Müəllimlərimizin əməkhaqqının ödənməsi Azərbaycanda istər dövlət, istər özəl müəssisələrdə həm ingilis, həm də Azərbaycan dilində tədris olunan ixtisaslar üzrə kifayət qədər nominal formada həyata keçirilir. Tam ştatlı müəllimin maaşı 600-800 manat civarında dəyişir. Bu onun hələ nominal əməkhaqqıdır, təbii ki əlavə dərsləri olur, diplom rəhbərliyi və s. Elmi adı olmayan müəllimin orta aylıq əməkhaqqı 1000 manat civarında olur. Təbii olaraq ingilisdilli ixtisaslarda bu rəqəm daha yuxarıdır. Elmi adı yüksəldikcə həmin tarif üzrə indikatoru daha çoxalır və həmin rəqəm proporsional olaraq artır.\nTəhsil və elm 14 Sen 2021\nValideynlərin hansı halda övladlarını məktəbə göndərməyəcəyi - Məlum Olub\nOktyabrın 1-dən bir doza vaksin olunan tələbə və müəllimlər də - Dərsə Buraxılacaq\nTəhsil və elm 11 Sen 2021\nAzərbaycanda təhsilin elektronlaşdırılması hansı səviyyədədir? - AÇIQLAMA\nƏli Əsədov məktəblərdə əyani tədrislə bağlı - Qərar İmzalayıb\nTəhsil və elm 10 Sen 2021\n27 milyon manatlıq “Heydər Əliyev adına Müasir Təhsil Kompleksi” - Nizamnamə Kapitalını Azaldır\nTəhsil və elm 9 Sen 2021\nPeyvənd vurdurmayan müəllimlərə maaş veriləcək? - RƏSMİ CAVAB\nİri ticarət mərkəzlərinin fəaliyyətinə icazə varsa, yarmarkalar niyə açılmır? - AÇIQLAMA\nDövlət büdcəsində təhsil xərcləri - Artırılır\nTəhsil və elm 8 Sen 2021\nTəhsil və elm 7 Sen 2021\nNazir: “Vahid məktəbli forması ilə bağlı qaydalar təsdiq olunmayıb"


Cənubi Qafqazda xaos gözləyənlər: müharibə ssenariləri və təhlükəli proqnozlar | Newtimes.az – Analitik-informasiya portalı\nBakı, 2 may 2018 – Newtimes.az\nDünyanın müxtəlif analitik mərkəzləri Cənubi Qafqazda geosiyasi dinamikanın təhlilinə dair məruzələr dərc edirlər. Onlar ilk baxışdan obyektiv və maraqlı təsir bağışlayırlar. Lakin məsələyə bir qədər geniş aspektdə yanaşdıqda, başqa məqamlar ortaya çıxır. Aydın olur ki, obyektiv təhlil kimi təqdim edilən həmin materiallarda, əslində, böyük güclərdən hansınınsa maraqları ifadə olunub. Ancaq bu kimi analiz və proqnozlar reallığı gizlədərək insanların şüuruna mənfi təsir göstərir. Nəticədə, Dağlıq Qarabağ kimi münaqişələr həll edilməmiş qalır və bütövlükdə Cənubi Qafqaz təhdidlərlə üzləşir. Rusiyanın analitik mərkəzlərindən birinin hazırladığı məruzə bu baxımdan diqqətimizi çəkdi və orada ifadə edilən bir sıra fikirlər üzərində dayanmağı lazım bildik.\nEkspertlərin Cənubi Qafqazda geosiyasi mənzərənin yeniləşmə ehtimalı ilə bağlı irəli sürdüyü proqnozlar diqqəti çəkir. Onları ümumiləşdirsək, ortaq bir məqamı görmüş olarıq: bu regionda vəziyyət gərginləşə bilər! Fərqli səbəblər göstərilir, lakin, təəssüf ki, nikbin nəticə çıxaran yoxdur. Analitiklər, nədənsə, yalnız bədbin ssenarilərdən bəhs edirlər. Bunun səbəbi nədir?\nTəbii ki, hər bir analitik mərkəzin öz maraqları var. Ona görə də Ermənistan-Azərbaycan, Dağlıq Qarabağ münaqişəsi haqqında subyektiv qənaətlərə yer verilir. Düşündürücüdür ki, onların böyük əksəriyyətində problemə obyektiv yanaşma gözə dəymir. Doğrudur, təcavüzkarın zəbt etdiyi torpaqların Azərbaycana məxsusluğu inkar edilmir. Ancaq mətnlərdə "dqr" ordusu kimi ifadələr işlədilir ki, bu da real mənzərənin tam təhrif olunmasıdır. Çünki münaqişə Ermənistan ordusunun xarici havadarlarının birbaşa yardımı ilə Azərbaycanın ərazilərinin 20 faizini işğal etməsi nəticəsində meydana gəlib. Burada mifik ""dqr" ordusu" deyimi bu həqiqəti ört-basdır etməkdən başqa bir şey deyil.\nBunlara demoqrafik dinamikanı da əlavə etmək gərəkdir. Belə ki, Ermənistan əhalisi həm doğumun azlığı, həm də miqrasiya sayəsində getdikcə azalır. Hətta 2030-cu ildə orada insanların sayının 3 milyona düşə biləcəyi proqnozlaşdırılır. Azərbaycanda isə əksinə, hər il artım müşahidə edilir və 2030-cu ildə burada əhalinin sayının 10,7 milyon olması gözlənilir. Beləliklə, indi də demoqrafik vəziyyət Azərbaycanda yaxşıdır, Ermənistanda isə faciəvidir.\nYaxın perspektivdə də həmin tendensiya davam edəcək. Belə çıxır ki, Azərbaycan həm silahlanma, həm də demoqrafik inkişaf baxımından Ermənistandan qat-qat üstün olacaq. Azərbaycanda hazırda 250 min nəfəri silah altına almaq mümkündürsə, Ermənistanda bu rəqəm 50 mini keçmir (bax: Эксперты предрекли эскалацию военного конфликта между Ереваном и Баку / РБК, 24 mart 2018).\nMaraqlıdır ki, ABŞ-da da Ermənistan-Azərbaycan münasibətləri hərbi qarşıdurma kontekstində müzakirə edilib (bax: Vaşinqtonda "Ermənistanın yeni çağırışları: Qərb necə münasibət bildirməlidir?" mövzusunda "dəyirmi masa" keçirilib / AZƏRTAC, 3 aprel 2018). Burada da Ermənistan üçün fəlakətli ssenarilərdən bəhs ediblər. Çıxışçılar Azərbaycanın daha güclü olduğunu birbaşa ifadə ediblər. Lakin nəticə hissəsi xeyli dərəcədə düşündürücüdür.\nMəsələ ondan ibarətdir ki, həm Qərb, həm də Rusiya analitikləri Ermənistanın məğlub olacağından danışır, bununla bağlı proqnozlar verirlər. Ancaq onların heç biri demir ki, bu məğlubiyyətdən qurtulmaq üçün Ermənistan işğal etdiyi Azərbaycan torpaqlarından çıxmalıdır. Real və ədalətli yol bundan ibarətdir. Əvəzində, hər iki böyük güc ermənilərə "mənə sığın" mesajını verir. Əgər sığınsan, sənə çoxlu silah verərik və işğal etdiyin torpaqlar səndə qalar!\nBu, çox təhlükəli və region xalqlarına fəlakət gətirə biləcək mövqedir. Artıq erməni xalqı düşünməlidir – kənardan verilən əmrləri yerinə yetirməkdə davam etmək tarixdə növbəti dəfə təxribat quyusuna düşmək deməkdir...


Niyə kompyuterlər tamamilə şüurlu ola bilməz? | Rezonans\nBir çox qabaqcıl süni intellekt layihəsi, beyin funksiyalarının çoxsaylı məlumatları kodlaşdırması və emal etməsi fikrinə əsaslanan şüurlu bir maşın qurmaq yolunda çalışdıqlarını söyləyir. Görünür, beyin funksiyaları dəqiq öyrənildikdən sonra onları kompyuterə proqramlaşdırmaq fəriziyyələri hələ də davam edir. Microsoft bu yaxınlarda sırf bunu etmək üçün bir layihəyə 1 milyard dollar xərcləyəcəyini açıqladı.\nƏslinə qalsa indiyə qədər edilən superkomputer beyin yaratmaq cəhdləri nəticəsiz qalmışdır. 2013-cü ildə başlayan milyardlarla dollarlıq bir Avropa layihəsinin hal-hazırda böyük ölçüdə uğursuz olduğu anlaşılır.\nBu cəhd ABŞ-da buna bənzər ancaq daha az iddialı başqa bir layihəylə yerini dəyişib. Belə ki tətqiqatçılar beynin simulasiyasını yaratmaqdan daha çox onun funksiyalarını öyrənmək üçün bir proqram təminatı yaradır.\nBəzi tətqiqatçılar sinir sistemini simulasiyası etməyin biri yolu olduğunda israr etməyə davam edir. Ancaq bəziləri də mənim kimi düşünür ki, şüur hesablana bilən olmadığına görə bu cəhdlər uğursuz olacaq.\nBizim əsas arqumentimiz beyinlərin, görmə və qoxu kimi bir çox təcrübənin çoxsaylı komponentlərini birləşdirməsi və paketləşdirməsidir-hansı ki günümüzün kompyuterlərinin məlumatları qavraması, emal etməsi və saxlaması mümkün deyil.\nBeyinlər kompyuterlər kimi işləmir\nYaşayan canlılar ətraf mühit və subyekt arasında aktiv bir şəkildə neyron bağlantıları quraraq təcrübələri yadda saxlayır. Bunun tam tərsi olaraq kompyuterlər məlumatları qısa-müddətli və uzun-müddətli yaddaş blokunda qeydə edir. Bu fərq beynin informasiyanı emal etmə formasının kompüterlərin işləmə mexanizmindən fərqlənməli olduğunu göstərir.\nZehin bir hərəkəti digərinə istiqamətləndirən elementləri tapmaq üçün ətraf mühiti fəal şəkildə araşdırır. Qavrama duyğu üzvlərlə aldığımız məlumatlarla birbaşa əlaqəli deyil. Belə ki, bir şəxs məlumatları şüurlu şəkildə şərh etmədən də bir çox bucaqdan bir stolu tanıya bilər və daha sonra bu nümunənin əvvəlcədən müəyyən edilmiş bir elementin alternativ formaları tərəfindən yaradılıb-yaradılmadığını yaddaşından soruşa bilər.\nBunun başqa bir perspektivi, ən sadə yaddaş işlərinin beynin bir çox sahəsi ilə əlaqəli olmasıdır – bəziləri olduqca böyükdür.\nBelə ki, öyrənmə və təkmilləşdirmə bacarığımız neyronlar arasında olan güclü əlaqələrin dəyişilməsi kimi yenidən qurma və fizioloji dəyişikliklərlə əlaqədardır. Odur ki, bu dəyişikliklər sabit quruluşa malik bir kompyuterdə təkrarlana bilməz.\nHesablama və Qavrama\nSon fəaliyyətlərimdə şüurun hesablana bilinməyəcəyinə aid əlavə səbəbləri vurğulamışam. Şüurlu bir insan nə düşündüyünü və düşündüyü şeyi dayandırıb fərqli bir şey haqqında düşünməyə başlaya bilər- düşüncənin ilkin zənciri ilə əlaqəsi olmasa da.\nAncaq bunu etmək kompyuterlər üçün qeyri-mümkündür. 80 il bundan əvvəl Britinayalı kompyuter mütəxəsisi Alan Turing kompyuterlerin özünü dayandırmasının bir yolu olmadığını göstərdi- bu isə şüurun əsas meyarıdır.\nOnun arqumenti, özünəməxsus bir ziddiyyət yaradan bir məntiq hiyləsinə söykənir. Təsəvvür edin ki, təhlil olunan hər hansı bir prosesin dayandırılıb-dayandırılmayacağını müəyyənləşdirən ümumi bir proqram var. Bu prosesin nəticəsi ya “bəli, dayanacaq” və ya “yox, dayanmayacaqdır” olardı. Bu olduqca sadədir.\nLakin sonra Turing, hiyləgər bir mühəndisin dayandırma- yoxlama ( stop-checker) prosesini özündə cəmləşdirən yeni bir proqram yazdığını xəyal etdi-Stop-checker-in “bəli, o, dayanacaqdır” cavabını verdikdə proqramın işləməsini təmin etmək üçün bir təlimat.\nBu yeni proqramdakı dayandırma-yoxlama prosesini işə salmaq sistemdəki stop-checker-in səhv etməsinə səbəb olardı- Proqramın dayandırılacağını müəyyənləşdirərsə, proqramın təlimatları onu dayandırmamağını söyləyəcək. Digər tərəfdən, stop-checker proqramın dayandırılmamağını söyləsə, proqramın təlimatları hər şeyi dərhal dayandıracaqdır.\nBu heç də məntiqli görünmür- Və bu nəticə ilə Turning proqramı analiz etməyin və onu tamamilə dayandırmağın bir yolunun olmadığı qərarına gəldi.\nBeləliklə, hər hansı bir kompüterin düşüncə zəncirini dayandıra biləcəyinə və başqa düşüncə sərhəddinə keçə biləcək bir sistemi təqlid edəcəyinə əmin olmaq qeyri-mümkündür – Hələ ki bu qabiliyyətə dair əminliyimiz şüurun təbiətinə xasdır.\nHətta Turing bu fəaliyyətindən əvvəl, alman kvant fizikasının yaradıcısı Werner Heisenberg fiziki hadisənin təbiəti və bir müşahidəçinin bu barədə şüurlu bilikləri arasında müxtəlif fərqlər olduğunu göstərmişdi. Bu, avstriyalı fizik Ervin Schrödinger tərəfindən şüurun bütün əməliyyatları məntiqi arqumentlərə qədər sadələşdirməyi yəni kompüter kimi konkret bir prosesə uyğunlaşdırıla bilməz şəklində şərh edildi.\nBu fikirlər, beyində şüuru idarə edən bənzərsiz yalnızca bir quruluşun olmadığı tibbi araşdırmalarla təsdiqlənir. Əksinə, MRT görüntüsü, beynin müxtəlif bölgələrində fərqli idrak vəzifələrinin olduğunu göstərir. Bu, neyroşünas Semir Zeki’ni “şüurun vəhdət olmadığı və bunun əvəzinə zaman və məkanda paylanan çox sayda şüurun olduğu” qənaətinə gətirdi. Bu cür limitsiz beyin tutumuna, müəyyən bir sərhəddə malik kompüter heç bir zaman üstün gələ bilməz.


“Bu gün çökən sistemin qurulmasına 10 milyon manat xərclənib” — EXPERT — LUXLİFE.AZ\n“Bu gün çökən sistemin qurulmasına 10 milyon manat xərclənib” — EXPERT\nİpoteka və Kredit Zəmanət Fondunun bu gün çökən elektron sisteminin qurulmasına 10 milyon manat xərclənib.\nLuxlife.az-ın verdiyi xəbərə görə, bunu ekspert Osman Güzdüz açıqlayıb.\nO bildirib ki, Fond bu gün saat 10-dan kirayə evlər üçün elektron formada müraciətləri qəbul etməliydi: “Müraciətlərin sayı çox olduğundan İpoteka və Kredit Zəmanət Fondunun serveri yüklənməyə tab gətirməyib və çöküb. Hazırda e-Gov portalından e-ipoteka sisteminə ASAN imza ilə daxil olmaq mümkün deyil.\nE-gov sektorunda bu tip hadisə artıq 2-ci dəfədir təkrarlanır. Ötən il də güzəştli mənzillərin onlayn satışı ilə bağlı MİDA informasiya sistemində oxşar hadisə baş vermişdi. Sonradan MİDA digər dövlət qurumlarının köməyi ilə problemi aradan qaldıra bilmişdi. Dövlət sektorunda baş verən bütün bu tip hadisələrdən sonra yenidən hansısa bir dövlət qurumunda oxşar halın təkrarlanması təəssüf və təəccüb doğurur.\nDüşünürərm ki, səlahiyyətli qurumlar, cavabdeh şəxslər ciddi məsuliyyətsizlik ediblər. Ümumiyyətlə, bu tip dövlət layihələrinin start vəziyyətindən öncə onların informasiya resurslarının adı çəkilən qurumlar tərəfindən audit olunmaması, stres-test edilməməsi da doğru bir yanaşma deyil. E-Gov Mərkəzi kirayə evlərlə bağlı layihəyə start verməzdən öncə, ötən dərsləri nəzərə alaraq sistemin test olunması üçün Fonda göstəriş verməliydi. Həm də ona görə ki, artıq bu qurumlar bilirlər ki, bir dəfə belə bir problem yaşanıb”.\nO.Gündüz əlavə edib ki, bu gün çökən sistemin qurulmasına 10 milyon manat ayrılıb: “İpoteka və Kredit Zəmanət Fondu «Elektron ipoteka” sisteminin yaradılması üçün “CyberNet” şirkətinə 6 milyon manat , sistemin təkmilləşməsi üçün “GT Solution” şirkətinə də 3 milyon manat vəsait verib. Hər il də serverin saxlanması və İT avadanlıqlar üçün yüz minlərlə vəsait ayrılıb. Təsəvvür edin ki, 2 il ərzində təxminən 10 milyon manat vəsait xərclənən resurs öz qarşısına qoyulan vəzifələri icra edə bilmir və çökür.\nBunu da oxu: AzEduNet şirkətinin «fişinq» saytları ilə bağlı açıqlaması\nFond baş verənlərlə bağlı rəsmi açıqlama yayıb. Və problemin səbəbini də , qeyd etdiyim kimi, müraciət edənlərin sayının çoxluğu ilə izah edib. Sadəcə biabırçılıqdır.\nÇünki, ayrılan milyonlarla vəsait məhz qeyd olunan problemin də həlli üçün nəzərdə tutulub”.\n← İmişli Şəkər Zavodunun 500 fəhləsi işdən qovulub\nÖlkədə hazır benzin və dizel məhsulu ehtiyatları azalıb →\n«Cəmiyyətin Bayram Nurlu və Samiraldoya ehtiyacı var» — Səbuhi Xanlarov\n22 ноября 2018 22 ноября 2018 Luxlife.az 0\n“Facebook”da yüksək vəzifəli məmuru tənqid etdi — ÖZÜ CAVAB YAZDI\n02 апреля 2019 02 апреля 2019 Luxlife.az 0


Daha bir əlamətdar gün — 24 fevral — Sura Seyidova\nSiz burdasınız: Ana səhifə › Ana › Daha bir əlamətdar gün — 24 fevral\n← İndi də «Kişilər bayramı»\n8 mart günü kimi mədh edirik? →\n24/02/2013 | Bölmə: Ana, Həyat, İslam, Müəllif güşəsi\tand tagged with: ad gunu, bayram, həyat, İslam, Müəllif, təbrik\nBu əlamətdarlıq süni təsis edilmiş bayrmla deyil, məxsusi bayramla — Allahın anaya bəxş etdiyi əvəzsiz bayramla əlaqədardır. Bu gün oğlumun doğum günüdür. Körpəlikdən onu əzizlədiyim sözləri söyləyəcəm burda. Axı, övlad ana üçün hər yaşda uşaqdır.\nHər bir sözüm,\nBir də, bəzi nəsihətlər vermək istəyirəm indi. Bilirəm, oğlum məni qınayacaq, deyəcək ki, yenə nəsihət? Odur ki, Luqmanın öz oğluna nəsihət verməsini xatırladıram.\nRəvayətə görə, Luqman öz oğluna nəsihət verməyə başlarkən yanına bir xardal torbası qoyur, hər nəsihət verdikcə torbadan bir xardal dənəsi çıxarır. O qədər nəsihət edir ki, nəhayət, xardallar tükənir.\nBu zaman o, oğluna deyir: «Ey oğlum, sənə o qədər nəsihət etdim ki, əgər bu nəsihətlər bir dağa verilsəydi, dağ yarılar, parça-parça olardı». Qoy oğlum da məni qınamasın.\nAdətən, oğullara atalar nəsihət edər. Amma indi «çərxi-fələk tərsinə dövran edir» və ataların başları özəl işlərinə elə qarışır ki, bu iş də biz anaların öhdəsinə düşür — əksər hallarda.\nHər bir müsəlmanın öz övladına verə biləcəyi nəsihətlər olduğu üçün elə Luqmanın öz oğluna nəsihətlərini də yazmaq istəyirəm burda.\nAy oğlum, rəva bilmə ki, xoruz səndən ağıllı və fərasətli olsun, namazı səndən artıq mühafizə etsin.\nMəgər görməyirsən ki, hər namaz vaxtı gələndə səsləyib namaza çağırır, səhərin açılmasını öz səsilə\nOğlum, hər kəs öz dilinə malik olmasa, peşman olar, hər kəs çox şübhələnsə, danlanar, söyülər, hər\nkəs pis yollara düşsə, ittiham olunar, hər kəs pis adamlarla yoldaş olsa, salamat qalmaz, hər kəs\nalimlərlə həmnişin olsa, müvəffəqiyyət qazanar.\nOğlum, öz sərvətini qəlbində saxla, kasıblaşanda isə öz kasıblığını xalqa danışma ki, onların nəzərində yüngül olmayasan. Lakin, Allahın fəzlindən sual et.\nOğlum, kim desə ki, şərri şərr ilə kəsmək olar, yalan deyir, məgər görmürsən ki, odu odla yox, su ilə söndürmək olur?\nOğlum, müsibətlərə düşənlərə şəmatət edib sevinmə, mübtəla olmuş kəslərə sərzəniş etmə, məruf\nişlərə mane olma. Bütün bunlar sənin üçün dünya və axirətdə zəxirə ola bilər.\nOğlum, sən ana qarnından çıxan vaxrdan arxanı dünyaya, üzünü axirətə çevirmisən, sən hər gün öz arxanı çevirdiyin tərəfə nisbətən üzünü çevirdiyin tərəfə daha yaxın olursan. Odur ki, üzünü çevirdiyin\ntərəf üçün tədarükü artır. Sənə tapşırıram ki, Allahdan qorx, bu, ən mənfəətli ticarətdir. Haçan günah söz danışsan, peşman ol, istiğfar elə və bir də belə iş etməmək əzmində ol. Ölümü həmişə göz\nqabağında gör və özünü Xaliq qarşısında bil. Bil ki, etdiyin əməllərə bədən üzvlərin şəhadət verəcək, sənə təhkim edilmiş mələklərdən və səni müşahidə edən Pərvərdigardan utan.\nSənə tapşırıram mövizəni! O, aqil kəslərin yanında baldan şirindir, lakin səfeh kəslərin yanında qoca kişinin dağa qalxmasından da çətindir.\nOyun və əyləncələrə qulaq asma ki, onlar sənə axirəti unutdurar.\nOğlum! Bil ki, qiyamət günündə Allahın hüzurunda səndən dörd məsələ barəsində soruşulacaq:\nCavanlığını hansı yolda keçirmisən; ömrünü nəyə sərf etmisən; mal-dövlətini haradan qazanmısan və nəyə xərcləmisən? Həmin gün suallara cavab vermək üçün indidən hazırlaş!\nOğlum, heç kəsin zülmündən fərəhlənmə, zalimin zülmündən qəmgin ol.\nOğlum, zülm zülmətdir, Qiyamət günündə isə həsrətdir, qüdrətli kəslər səni zülmə vadar etsələr, Allahın qüdrətini özünə köməyə çağır.\nOğlum, bilmədiyin şeyi alimlərdən öyrən, bildiyin şeyi isə xalqa öyrət. Onda sən də mələkut aləmində zikr olunarsan.\nOğlum, öz əlində olana qane olan kəs – xalqın ən varlı adamı, gözü xalqın əlində olan kəs isə xalqınən kasıbıdır.\nOğlum, sənə tapşırıram ki, xalqın əlində olan şeylərdən məyus ol, onlara ümid etmə, Allahın sənə vacib etdiyi şeylərdən möhkəm yapış, sənə zəmanət verənlərə səy etmə.\nHər bir işdə Allaha təvəkkül et ki, O, sənə kifayət edər.\nOğlum, özünə xoş olan şeyi xalqa da xoşla, özünə xoş olmayanı onlara da xoşlama.\nBilmədiyin şeyi demə.\nCəhd elə ki, bu gün sənə dünəndən yaxşı olsun, sabah isə bu gündən yaxşı olsun, çünki hər kəsi iki günü bərabər olsa, o kəs ziyan çəkmişdir.\nHər kəsin bu günü dünəndən pisdirsə, o kəs məlundur.\nAllah-təala sənə nə qismət edibsə, ona razı ol.\nƏlhəmdulillah! Həmd olsun Allaha! Bu gün yenə atıq öz oğulu-noğulu olan, buna baxmayaraq, nəzərimdə həmişə körpə olan oğlumun-noğulumun ad günüdür.\nOğlum, bu təbrikim sən özün oğluna bu nəsihətləri verəcəyin günə qədər gündəmdə qalacaq, aktual olacaq. Əksinə, müasir həyatla bağlı bəzi əlavələrim olacaq.\nOğlum! Dünyamız insanı ÖZ dünyasından ayıran, beləliklə, dayazlaşdıran, ucuzlaşdıran cəhətlərlə doludur. Onlara uyma! Onların çoxu insanı qəflətdə saxlamaq, beləlikə, kölə edərək azadlığını əlindən almaq üçün düşünülüb. Çünki Azad İnsanı idarə etmək, ona ağalıq etmək çətindir — mümkünsüzdür.\nOğlum! Allah bizi Azad və sərbəst yaradıb. Öz azadlığını kimlərinsə mənfəət — qazanc, yaxud ağalıq iddialarına qurban vermə!\nOğlum! Öz uşaqlıq arzularından əl çəkmə, onların dalınca get — bacardığın qədər. Çünki, saf uşaq qəlbi daha azad, daha sərbəst olur və insana nə lazım olduğunu bilr.\nBu gününə dəyər vermək üçün yeniyetmə dövründən üzü bəri bax. Gör o oğlan bu adam olmaq istərdimi?\nOğlum! Həmişə imanının kamilləşməsi yolunda çalış, biliyini artır. Çünki həyat irəli gedir, yerində dayanmaq — geri getmək deməkdir.\nSənə Allah-təaladan dünya və axirət nemətlərini bol etməsini arzulayıram, səni axirət üçün çalışanlardan qərar verməsini diləyirəm.\nY.G. (Yeri Gəlmişkən) Luqmanın adı peyğəmbərlərin adları cərgəsində gedir, lakin onun peyğəmbər olmasında ixtilaflar var. Təfsirçilərin yazdığına görə, o, peyğəmbər dərəcəsinə çatmış bir şəxs olub. Allah-təala ona peyğəmbərlik təklif edib, həm də bu təklifi qəbul etmək könüllü olub. Loğman bu işin nə qədər məsuliyyətli və ağır olduğunu bildiyi üçün onu qəbul etməyib. Luqmana həm də Həkim, yəni hikmət sahibi də deyirlər. O, özünə munis tapmadığı üçün evdə oturub, təkcə öz oğlu ilə həmsöhbət olarmış, ona öz bildiyi elmləri təlim edərmiş. Onun oğluna etdiyi məşhur nəsihətlər hər bir insan üçün örnək ola bilər.


Vallar bəzi insanlara 1960-70-ci illəri, Rok-and Roll-un məşhur vaxtlarını xatırladır. O vaxtlar musiqisevərlər vallarda Elvis Presli və Beatles qrupuna qulaq asırdılar\n20-ci əsrdə musiqinin yayılmasında valların böyük rolu olmuşdu. Lakin audio kasetlər, rəqəmsal media, daha sonra isə CD- və MP3-ün meydana gəlməsi ilə vallar demək olar ki, yoxa çıxdı. Vallar bəzi insanlara 1960-70-ci illəri, Rok-and Roll-un məşhur vaxtlarını xatırladır. O vaxtlar musiqisevərlər vallarda Elvis Presli və Beatles qrupuna qulaq asırdılar.\nVal kolleksioneri, 19 yaşlı Sara Qrifits son zamanlar daha çox köhnə val aldığını deyir.\nConaton Oldmiksonun isə 30 yaşı var. Onun fikrincə val yalnız kolleksiya üçündür. “Mən o qədər də fərq görmürəm, Lakin bəzən vala qulaq asarkən müəyyən fərq hiss edirsən, valın üzərindəki şəkillər də gözəl olur.” -deyə, o bildirir.\nBirləşmiş Ştatlarda audioların satıldığı Nielsen Sound Scan-in məlumatına görə keçən il 3 milyona qədər val satılıb. Bu ilin iyun ayında isə keçən illə müqayisədə valların satışı 40 faiz artıb. Buna baxmayaraq hələ də Birləşmiş Ştatlarda CD və MP3-lər vallara nisbətən daha çox satılır.\nCrooked Beat-ın Bill Deyli valların satışının onlayn vasitəsi ilə də atırdığını deyir. O, hər gün sifariş qəbul edildiyini və bunun da səbəbinin bəzi ölkələrdə artıq val mağazalarının olmadığına görə olduğunu deyir.\nVirciniya ştatındakı MFG şikrəti əsasən CD və DVD istehsalı ilə məşhur idi. Lakin indi bu şirkəıtin əsas məhsulu vallardır. Erik Astor şirkətin başçısıdır. O, vallara olan tələbatın getdikcə artdığı üçün çətinliklərin olduğunu deyir. “Yeni vallar istehsal etmək üçün texnikamız yoxdur. 1980-ci illərin texnikasından istifadə edirik. Bunu üçün texniki cihazlar tapmaq çətindir.”\nAstorun şirkəti Almaniya və Hollandiyanın val şirkətləri ilə əməkdaşlıq edir. O, ildə iki milyondan çox val istehsal edildiyini və vala olan tələbatın daha da artacağını deyir.


04:03 05 İyun 2020\n19:36 31.03.2020 Qısa URL\nBiz düşünürük ki, iki qonşu ölkə olan Azərbaycan və Ermənistan arasında ixtilafların həllini çətinləşdirən hər cür addımın atılmasından çəkinilməlidir\nEldar Tanrıverdiyev. Sputnik Azərbaycan\nBAKI, 31 mart — Sputnik. İran Xarici İşlər Nazirliyi (XİN) 31 mart 2020-ci il tarixində qondarma "Dağlıq Qarabağ Respublikasında" təşkil olunması nəzərdə tutulan "prezident" və "parlament" seçkiləri ilə bağlı məlumat yayıb.\nİranın Azərbaycandakı səfirliyinin mətbuat xidmətindən Sputnik Azərbaycan-a verilən məlumata görə, İran XİN-in sözçüsü Seyid Abbas Musəvi bildirib ki, ölkəsi regionda gərginlik və ixtilafın artmasına səbəb olan hər cür addımın əleyhinədir.\n"Biz düşünürük ki, iki qonşu ölkə olan Azərbaycan və Ermənistan arasında ixtilafların həllini çətinləşdirən hər cür addımın atılmasından çəkinilməlidir", - deyə İran XİN-in rəsmi nümayəndəsi bildirib.\nO, vurğulayıb ki, Dağlıq Qarabağ münaqişəsi sülh yolu ilə beynəlxalq qanun və prinsiplər çərçivəsində həll olunmalıdır.


Yaşı 65-i keçən deputatlar parlamentin iclasına qatılacaq? - RƏSMİ » Media Xəbərləri | Dogru Xəbərin Tək Ünvanı\nMedia Xəbərləri » Ölkə xəbərləri » Yaşı 65-i keçən deputatlar parlamentin iclasına qatılacaq? - RƏSMİ\n26-03-2020, 13:18 Yazar: Samir Baxılıb: 82 Çap et\n“Milli Məclisin yaşı 65-dən yuxarı olan deputatlarından xahiş olunacaq ki, onlar Nazirlər Kabineti yanında operativ qərargahın elan etdiyi xüsusi karantin rejiminə riayət etsinlər”.\nBu barədə Oxu.Az-a Milli Məclisin mətbuat katibi Akif Təvəkküloğlu yaşı 65-i keçən deputatların parlamentin iclasına qatılıb-qatılmayacağı barədə sualı cavablandırarkən deyib.\nQeyd edək ki, martın 30-da Milli Məclisin iclası keçiriləcək. Parlamentin 27 deputatının yaşı 65-dən yuxarıdır.\nİclasda ölkədə koronavirus infeksiyası (COVID-19) ilə bağlı vəziyyət müzakirə olunub.\nQərarda bildirilir ki, 65 yaşdan yuxarı insanlara evdən çıxmaq qadağan edilsin. Bu kateqoriyadan olan tənha yaşayan şəxslərə qanunvericiliyə əsasən, sosial xidmətlərin göstərilməsi təmin ediləcək.\n07:57 AZƏRBAYCANDA BİR NƏFƏR KORONAVİRUSDAN ÖLÜB - 6 yeni yoluxma qeydə alınıb Azərbaycan Respublikası Nazirlər Kabineti yanında Operativ Qərargahın məlumat yayıb. Qərargahdan verilən məlumata görə, Azərbaycan Respublikasında koronavirus (COVID-19) infeksiyasına 6 yeni yoluxma faktı aşkarlanıb. Qeyd olunan şəxslərdən 1 nəfər Azərbaycan Respublikası vətəndaşı yüksək bədən\n08:10 ÖLKƏ ƏRAZİSİNDƏ XÜSUSİ KARANTİN REJİMİ ELAN EDİLDİ! - Bu gündən yeni və daha sərt qadağanlar tətbiq olunacaq Martın 23-də Nazirlər Kabinetində Baş Nazir Əli Əsədovun sədrliyi ilə iclas keçirilib. Azərbaycan Respublikasının Nazirlər Kabineti yanında Operativ Qərargahdan verilən məlumata görə, iclasda ölkədə koronavirus infeksiyası ilə bağlı vəziyyət müzakirə edilib və infeksiyanın yayılmasının qarşısının


Tərəvəzli pizza resepti » DADLI.Az - Dadlı Reseptlər, Tort Reseptləri, Asan Yemek Reseptleri\nTərəvəzli pizza resepti\nReseptin məlumatları Baxış sayı: 19089\nTarix : 12.10.2015, 19:00\nBölmə : Quru yeməklər, Duzlu xəmir işləri, Pizza, Qəlyanaltılar\nMətbəx : İtalyan mətbəxi\n4 stəkan yarım (607.5 q) ağ un\n1 + dörtdə üç çay qaşığı duz\n1 çay qaşığı toz maya\ndörtdə bir stəkan (60q) zeytun yağı və ya başqa duru yağ\n1 + dörtdə üç stəkan (420q və ya 420ml) soyuq su (4.5° C – buz kimi soyuq olmalıdır)\n1. Bir qabda unu¸duzu və toz mayanı qarışdırın.\n2. Üzərinə zeytun yağı, şəkər tozu və soyuq suyu əlavə edin. Ya iri taxta qaşıqla, ya da ki, mikserlə bir qədər yapışqan xəmir əldə edənə kimi qarışdırın. Sonra xəmiri təmiz taxta və ya masanın üzərinə qoyub 5-7 dəqiqə əlinizlə yoğurun. Alınan xəmir çox bərk olmamalı və ələ xoş gəlməlidir. Əgər xəmir çox suludursa, onda ona azacıq un əlavə edin və yenə yoğurun. Yox əgər xəmir çox bərkdirsə, onda ona 1-2 çay qaşığı soyuq su əlavə edin və bir az da yoğurun. Hazır xəmir elastik olmalı və bir qədər ələ yapışmalıdır.\n3. Xəmiri 6 eyni kündəyə ayırın. Hər kündəni bir az unlayıb yumrulayın. Kündələri hər tərəfinə bir az zeytun yağı sürtün və ayrı-ayrı selofana (yeyinti üçün nəzərdə tutulan, ingiliscə buna plastic wrap deyilir) bükün. Kündələri bir gecəlik soyuducuya qoyun. Bu xəmir soyuducuda 3 gün ərzində qala bilər.\nQEYD: Əgər xəmirin hamısını bir gündə istifadə etmək istəmirsinizsə, onda hər tərəfi yağlanmış kündələri selofana büküb dondurucuya qoyun. Burada xəmir 3 ay müddətində qala bilər. Pizzanı bişirməzdən biz gün əvvəl kündəni buzluqdan soyuducuya keçirin ki, donu açılsın.\n4. Pizzanı bişirməyinizdən düz 2 saat əvvəl kündələri soyuducudan çıxardın. Taxta və ya masanı bir az unlayın. Əllərinizi xəfifcə unlayın və kündələrin üstünə basaraq onları yastıladın (qalınlığı 1.3 sm, diametri isə 12.7 sm olmalıdır). Kündələri bir az yağlayın və üzərlərini selofanla örtüb 2 saat müddətinə kənara qoyun.\n5. İki saatdan sonra sobanı 260˚C-dək qızdırın.\n6. Soba listini tərs çevirin və üstünə təxminən 2 xörək qaşığı un səpin. Kündəni yumruqlarınızın üzərinə yerləşdirib, xəmiri əks istiqamətlərə dartın ki, genişlənsin. Əsl pizza ustaları xəmiri havaya atıb sonra isə yumruqlarıyla tutub dartırlar ki, xəmir genişlənsin. Əgər “yumruqlu” metod sizə çətin görünürsə, onda xəmiri oxlov vasitəsilə açın. Hazır xəmirin diametri 23-30 sm olmalıdır. Açılmış xəmiri çevrilmiş listin üstünə qoyun.\n7. İndi isə xəmirin uzərinə istədiyiniz ərzaqdan qoyun. Mənim metodum budur (şəkildə gördüyünüz)\nlay 1: 4-5 qaşıq pomidor sousunu xəmirin üzərinə yayın (sousu hazırlamaq üçün ən asan üsullardan biri: doğranmış pomidoru bir az yağda bişirin, sonra isə çəkin ki, püre kimi olsun. Zövqə gərə tavaya döyülmüş sarımsaq da əlavə etmək olar)\nlay 2: dilimlənmiş sosis və yaxud kiçik tikələrə bölünmüş bişmiş toyuq əti – BU LAY olsa da olar, olmasa da. Vegetarian versiyası çox ləzzətli olur.\nlay 3: yarım-ay şəklində doğranmış baş soğan\nlay 4: dilimlənmiş göbələk\nlay 5: uzunsov doğranmış yaşil Bolqar bibəri\nlay 6: dənəsi çıxardılmış qara zeytun\nlay 7: təxminən bir ovuc rəndələnmiş mozarella pendiri (Holland pendiri ilə əvəz etmək olar)\nŞəkildə gördüyünüz kimi, ərzaqlardan az-az istifadə olunub, çünki xəmir incədir.\n8. Pizzanı qızdırılmiş sobada 5-8 dəqiqə ərzində bişirin. Qalan kündələri də hazırlayıb pizza bişirin.\nEtiketlər: pizza, xəmiri, xəmir, üzərinə, qoyun, qaşığı, pizzanın, bişirin, soyuq, zeytun, ləzzətli, xəmirin, əlavə, stəkan, Pizzanı, doğranmış, dörtdə, olmalıdır, üstünə, səhər\nLahmacun + ayran resepti - FOTO RESEPT\nSobada pirojki resepti\nTavada pizza resepti\nİçli pişi resepti\nÇikaqo pizza-piroqu resepti\nŞorqoğal resepti - FOTO RESEPT\nYunan pizzası resepti\nMini pizza resepti


[b]Daha 200 atletdə dopinq tapıldı[/b]\nDaha 200 atletdə dopinq tapıldı\nAntidopinq qaydalarının pozulmasında şübhəli bilinən 200 rusiyalı atletin adı Beynəlxalq Atletika Federasiyaları Assosiasiyasına (İAAF) təqdim edilib. Apasport.az xəbər verir ki, bu barədə qurum rəsmi saytı vasitəsilə bəyanat yayıb.\nMəlumatda bildirilir ki, Ümumdünya Antidopinq Agentliyinin (WADA) nümayəndəsi olan Riçard Maklarenin başçılıq etdiyi müstəqil komissiya idmançıların adlarını İAAF-a təqdim edib: “Maklarenin komandasından 200 rusiyalı idmançının adı verilib. İAAF həmin atletləri beynəlxalq yarışlara neytral idmançı statusu ilə buraxmağa namizəd hesab edib. Bu məsələ ilə bağlı hesabat veriləcək, həmçinin digər mənbələrdən sübutlar toplanacaq”.\nQeyd edək ki, Ümumrusiya Atletika Federasiyası 2015-ci ilin noyabrında İAAF üzvlüyündən kənarlaşdırılıb. Bu səbəbdən (uzununa tullanmada Darya Klişina istisna olmaqla) rusiyalı atletlər ötən il Rio-de-Janeyroda keçirilən Yay Olimpiya Oyunlarından kənarda qalmışdılar.\nAzərbaycan klubları üçün xal mənbəyi – XXI əsrdə


Arif Hacılı: “Onlar Avropaya kefindən getməmişdilər...”\nwww.XALQXEBER.az » Siyasət » Arif Hacılı: “Onlar Avropaya kefindən getməmişdilər...”\n“Avropadan soydaşlarımız deport olunur. Onların öz məqsədi var. Ərazisində miqrantların sayını mümkün qədər azaltmaq hər Avropa ölkəsinin dövlət siyasətidir. Azərbaycanda nə baş verir? Bu olaydan hərə öz məqsədi üçün yararlanmağa çalışır. Real TV və başqa dövlət kanalları şadyanalıq edir. Biriləri bundan siyasi opponentlərə qarşı istifadə etməyə çalışır”\nA.Hacılı bildirib ki, deport olunanlar arasında bir neçə ailə, xeyli uşaqlar var: “Onları ən azı saxlanma, aşağılanma, sorğu-sual gözləyir. O qadınların, çocuqların üzüntüsünü, ürəklərinin sızıltısını, o üzüntüyə görə məhv olan ataların iztirabını düşünürsüzmü? Onlar Avropaya kefindən getməmişdilər. Bu yolla həyatlarını xilas etmək istəyirdilər. Bu da alınmadı. Nəyə sevinirsiniz? Nəyi bayram edirsiniz? Biz ki, belə amansız millət deyilik?! Bizə nə oldu?”.\nXatırladaq ki, noyabrın 13-də Almaniyanın 6 əyalətində 38-dən çox ev və iş yerlərinə basqın zamanı Azərbaycanın 7 vətəndaşı saxlanılıb. Onların barələrində həbs qətimkan tədbiri seçilib. Həbs edilənlər arasında Müsavat Partiyası Avropa Koordinasiya Mərkəzinin (Müsavat AKM) sədri İlham Həsənin, Müsavat Partiyasının üzvü, Müsavat AKM sədrinin müavini Mehdi Xəlilbəylinin, Müsavat AKM-in üzvü Abdin Cavadovun, Müsavat Partiyasının üzvü Elşən Abdullayevin də olduğu iddia edilir.\nBundan başqa, Son iki gündə Almaniyadan 11 Azərbaycan vətəndaşı deportasiya edilib. Onlar Almaniyanın Şimali Reyn Vestfaliya əyalətinin Geseke şəhərində yaşayan Əfran və Ülviyyə Mütəllimovalar, Axen şəhərindən Toğrul Məmmədov, Hamm şəhərindən Azər Əliyev həyat yoldaşı və iki uşağı ilə, Bavariya əyalətindən isə İmran Davudov, Ülviyyə Davudova və onların övladları - 11 yaşlı Fatimə və 9 yaşlı Binnət Davudovalardır. Azərbaycan vətəndaşları Bayroyt və Düsseldorf hava limanlarından transfer uçuşu vasitəsilə Azərbaycana deportasiya ediliblər. Onlar sığınacaq istəklərinin geri çevrilməsi ilə bağlı Almaniya Miqrasiya və Qaçqınlarla iş üzrə Federal İdarənin (BAMF) qərarından məhkəməyə dəfələrlə şikayət etsələr də, deportasiyadan xilas ola bilməyiblər.\nArif Hacılı Müsavat Partiyası başqanlığına namizəd olacaq


Kiyev şəhərində Azərbaycanın Ukraynadakı səfirliyinin təşəbbüsü ilə Ümummili lider Heydər Əliyevin xatirəsinə həsr olunmuş silsilə tədbirlər həyata keçirilib .\nÜmummili lider Heydər Əliyevin parlaq xatirəsinə böyük ehtiram bəsləyən Ukraynanın dövlət və hökumət rəsmiləri,elm və mədəniyyət xadimləri, xarici diplomatik korpusların rəhbərləri və Azərbaycan diasporaunun fəalları Dahi Öndərin Kiyev şəhərindəki abidəsinin önünə tərçiçəklər qoymaqla ,onun ölməz dühasının qarşısında baş əyiblər.\nSonra Azərbaycanın Ukraynadakı səfirliyində “Heydər Əliyevin dövlət qruculuğu irsi” mövzusunda dəyirmi masa keçirilib.Tədbirə qatılanlar ilk öncə səfirliyin binasında yeni təmir olunmuş Heydər Əliyev muzeyi ilə tanış olublar. Belarus,Özbəkistan,Türkmənistan ,Qazaxistan,Türkiyə bə bir sıra ölkələrin Ukraynadakı səfirlərinin, və ali təhsil ocaqları rəhbərlərinin iştirak etdiyi tədbirdə Azərbaycanın Ukraynadakı səfiri Azər Xudiyev çıxış edərək, müstəqil Azərbaycan dövlətinin qurulmasında və inkişaf etdirilməsində ümummilli lider Heydər Əliyevin tarixi xidmətlərindən danışıb. Azərbaycanın inkişaf edərək bölgədə lider,beynəlxalq arenada böyük nüfuz sahibinə çevrilməsində dahi Heydər Əliyev şəxsiyyətinin müstəsna rol oynadığını diqqətə çatdıran səfir, onun siyasi kursunun prezident İlham Əliyev tərəfindən böyük uğurla davam etdirildiyini vurğulayıb. Tədbirdə Ukrayna Tarix İnsitutunun direktoru Andrey Kudraçenko, Heydər Əliyev adına Kiyev Beynəlxalq Sosial Elmlər İnsitutunun direktoru,İvan Pidzyura , Özbəkistanın Ukraynadakı səfiri Alişir Abdullayev ,Birləşmiş Ukrayna Azərbaycanlıları Konqresinin sədri Rövşən Tağıyev və digər şəxslər çıxış edərək Ulu Öndər Heydər Əliyevin tək Azərbaycan üçün deyil,o cümlədən ,bölgə dövlətləri və Ukrayna xalqı qarşısında göstərdiyi misilsiz xidmətlərdən bəhs ediblər . Bu gün bir çox ölkələrdə baş verən müharibə və vətəndaş qarşıdurmalarından söz açan natiqlər, dünyanın belə bir həssas və çətin dövrdə Heydər Əliyev siyasi irsinin elmi şəkildə öyrənilməsinin və tətbiq edilməsinin vacibliyini vurğulayıblar.\nUlu öndərin parlaq xatirəsinə işıq saçan dəyirmi masada bir fikir xüsusi vurğulanıbki,öz zəngin həyat fəlsəfəsi ilə dünyanın liderlik səlnaməsinə əbədi imza atan Heydər Əliyev dühası əslər böyu müdriklik təcəssümü kimi xatırlanacaq\nSonra Çaykovsk adına Ukrayna Milli Musiqi Akademiyasının böyük zalında Ulu Öndərin xatirəsinə həsr olunmuş Sinkonik –Muğam gecəsi keçirilib. Xatirə gecəsində çıxış dən Azərbaycanın Ukraynadakı səfiri Azər Xudiyev,Ukrayna milli Musiqi Akademiyasının direktoru Vladimir Rajok və Azərbaycan Dövlət Musiqi Akademiyasının direktoru Fərhad Bədəlbəyli çıxış edərək Ulu öndər Heydər Əliyevin zəngin və şərəfli ömür yolundan bəhs ediblər.\nAnaım tədbiri xalq artisti Yalçın Adıgözəlovun drijorluğu,tanınmış tarzan Sahib Paşazadə və gənc muğam ifaçısı Rəvan İsmayılovun və Ukrayna sinfonik arkestrinin birgə Ulu öndər Heydər Əliyevin xatirəsinə həsr etdikləri sinfonik-muğam gecəsi ilə başa çatıb .


5 il ərzində 700 addan çox kitab çap edən nəşriyyat - TEAS PRESS » www.GUNAZ.az\n5 il ərzində 700 addan çox kitab çap edən nəşriyyat - TEAS PRESS\nTarix:15-11-2019, 10:39 Oxunub:1 305\nOlaylar.az bildirir ki, elmi-kütləvi, bədii, tarixi, motivasiya, iqtisadiyyat və bir çox mövzularda kitablar çap edən nəşriyyatın "3 alma" və "YAY" adlı fərqli kitab markaları isə mövzu və yaş kateqoriyasına görə bir-birindən fərqlənir.\nTEAS Press Nəşriyyatının digər üstünlüyü isə, xarici və yerli yazarların yalnız müəllif hüquqlarını almaqla kitabları nəşr edir. Bundan başqa, hüquqları alınmış xarişi nəşrləri orijinal dildən tərcümə etməklə TEAS Press ətrafına çoxlu sayda tərcüməçilər, redaktor və korrektorları toplaya bilib. Həmçinin nəşriyyata məxsus bir sıra kitabların hüquqları xarici nəşriyyatlar tərəfindən alınaraq xarici dillərə tərcümə olunaraq həmin ölkələrdə nəşr olunur.\nÖlkə başçısı cənab İlham Əliyevin kitaba və mütaliəyə hər zaman göstərdiyi diqqət və qayğını əsas götürən TEAS Press daima müxtəlif tədbirlər, imza günləri və kitab təqdimatları keçirməklə ölkədə mütaliənin təbliğinə az da olsa öz töhfəsini verməyi qarşısına məqsəd qoyub.\nBu 5 il ərzində hər zaman oxucuların fikirlərini və istəklərini nəzərə alan TEAS Press Nəşriyyat Evi sizə xidmət göstərməkdən məmnundur!


Nəyə görə kitabı qorumalı? - İnşa » Qadınla.Com - Qadınlar Birİncidir!\nNəyə görə kitabı qorumalı? - İnşa\nTarix: 1-07-2019, 01:30\nMən kitab oxumağı çox xoşlayıram. Lakin mənim tanışlarımdan bəziləri, hətta onların arasında yaşlılılar da var, belə fikirləşirlər ki, kitab oxumaq vaxtın boş yerə getməsidir. Belə insanlar, hətta maraqlı kitabı açıb oxuduqda, onları dərhal yuxu tutur və ya heç bir şey başa düşmürlər. Mən əminəm ki, belə insanlar səhv fikirləşirlər, onlar, hətta anlamırlar ki, nə qədər maraqlı və faydalı şeyləri əldən buraxırlar.\nKitab - nələrisə bilən insanlarla, öyrənmək və bilmək istəyən insanlar arasında bir vasitədir. Bilən insanlar öz bilgilərini kağıza həvalə edir və kitab yazırlar. Belə insanlar dünyalarını dəyişsələr də, onların bilikləri hələ də yaşayır.\nƏlbəttə müasir zamanda bir çox vasitələr: radio, televiziya, kompyuterlər vardır ki, bunların vasitəsilə insanlar bir-birilə ünsiyyət saxlayır, maraqlı verilişlər hazırlayır, informasiya mübadiləsi edirlər. Lakin televizora baxdıqda sən yalnız, sənə təqdim edilən verilişlər arasında seçim edə bilirsən. Kitabxanaya müraciət edəndə isə, istədiyin mövzuya aid sənə maraqlı olan kitab və digər nəşrə müraciət edə bilirsən.\nMəsələn, hal-hazırda televiziyada uşaq proqramları qıtlığı hökm sürür. Kitablar isə istənilən yaş üçün və istənilən mövzuda nəşr edilir.\nMütaliə edilən müxtəlif ədəbiyyat, bizə tək yeni-yeni şeyləri öyrənməkdə yardımçı olmur, eləcə də peşə seçimində, tərbiyədə, mənəvi inkişafda məlumatlanmaq üçün əvəzedilməz bir vasitədir.\nKitablar möcüzələr etməyə qadirdir. Yaxşı kitab oxuduqda, ondan duyulan ləzzət hissi ilə digər bir şeyi müqayisə etmək çətindir. Kitabın qəhrəmanı ilə sevinmək və kədərlənmək, onun dərdinə şərik olmaq hissləri -müqayisəolunmazdır.\nKitablar bizi keçmişlə, öz xalqımızın və dünyanın müxtəlif xalqlarının mədəniyyəti və incəsənəti ilə tanış edir, hətta gələcək haqqında da müəyyən informasiya verir. Yaxşı və maraqlı kitab sənin dostun ola bilər, sənin sevincli və qəmli günlərində sənin yanında ola bilər.\nKitablara qayğı və məhəbbətlə münasibət bəsləmək lazımdır, belə olan təqdirdə onlar bizimlə bölüşməyə razılıq verər və öz əsrarəngiz və sirli aləmlərinin qapılarını üzümüzə açarlar.\nKitab bilik mənbəyidir - İnşa\nKitabxanalar - İnşa\nKitablar - İnşa\nDünyada kitabdan əziz dost yoxdur (1) - İnşa\nBizim həyatımızdakı kitablar - İnşa\nOxuyub öyrəndiklərimizə görə kitablara borcluyuq.Kitab bilik mənbəyidir.\n1 iyul 2019 10:23\nkitab elm menbeyidir medeniyyetdir terbiyedir dunya gorushdur kitab bir ornek mektebidir\n1 iyul 2019 10:11


Məktəblər 8 Marta necə hazırlaşır?..\n2022, 06 İyul, çərşənbə, Bakı vaxtı 05:25\n«Uşaqlar kiçik yaşlarından məktəbə pul, hədiyyə daşımağı öyrənirlər»\nAzərbaycanın təhsil sistemi ilə bağlı araşdırma aparan bir sıra QHT-lər müəllimlər günü, Yeni il, 8 Mart, Novruz bayramı, buraxılış imtahanları ərəfəsində orta məktəblərdə pulyığma kampaniyalarının aparıldığını bildirirlər. 8 Marta bir neçə gün qaldığını nəzərə alıb Bakı məktəblərinə üz tutduq.\n30 MANAT VƏ «COCO SHANEL»\n- Məktəbdə 8 Marta necə hazırlaşırsız?\n- Qızlara, müəllimlərə hədiyyə alacağıq. Baxır imkanımıza.\n- Nə qədər pul yığırsınız?\n- 10 manat, 15 manat.\n- Bəs müəllimələr üçün?\n- Müəllimələr üçün 30 manatdan yığırıq.\n- Adətən müəllimələr üçün nə alırsınız?\n- Gül buketi, ətir. Keçən il «Coco Shanel» almışdıq.\nBakının Səbail rayonundakı məktəblərindən birində 7-ci sinifdə oxuyan Sənan Kərimli belə deyir. O hansı məktəbdə oxumasını açıqlamaq istəmir. Deyir ki, nə fərqi var, onsuz da bütün məktəblərdə belədir.\nNizami rayonunda təhsil alan məktəblilər də artıq 8 Mart hazırlıqlarına başladıqlarını deyirlər. Ancaq durum ötən ilki kimi olsa, müəllimələr hədiyyəsiz qalacaq:\n- Keçən il 5 manatdan pul yığdıq. Ancaq fikirləşdiyimiz hədiyyəni ala bilmədik, ona görə də pullarımızı qaytardılar. Ancaq qızlara üzük, qolbaq hədiyyə eləmişdik.\nŞagirdlərlə söhbətdən onu da öyrəndik ki, bəzi siniflərdə uşaqlar müəllimləri ayrı-ayrılıqda təbrik edir:\n- 10-cu sinifdə oxuyuram. Qərara gəlmişik ki, pul yığmayaq. Hamı özü ayrı-ayrılıqda neçə müəllimi istəyir təbrik edəcək, hədiyyə verəcək.\n«HEÇ KİMƏ HEÇ NƏ TAPŞIRMAMIŞIQ»\nMəktəb direktorları məsələ ilə bağlı danışmaq istəmədiklərini dedilər. Katibələri bildirdi ki, Bakı şəhəri üzrə Baş Təhsil İdarəsinin icazəsi olmadan heç bir məsələ ilə bağlı müsahibə vermirlər. Müəllimlər də məktəb divarları içərisində müsahibə vermədilər. Məktəbdən evə dönən müəllimələrdən biri isə dedi ki, bu məsələdə məcburiyyət yoxdur:\n- Hazırlıq deyəndə ki, elə bir iş getmir. Biz heç kimə göstəriş verməmişik.\nEtibar Əliyev: «Orta məktəblərdə normal müəllim-şagird münasibətlərindən, normal təhsildən danışmaq yersizdir»\nAncaq kimsə öz arzusu ilə nəsə eləyirsə, biz buna müdaxilə etmirik.\n- Deyirsiz ki, sinifdə pul yığılmır?\n- Yox, indiki halda yığılmır.\nHƏR UŞAQ ÜÇÜN ƏN AZI 20 MANAT\nValideynlər isə bunun tam əksini deyirlər:\n- Bilirsiz ki, hər müəllim hədiyyə götürmür, pul alır. Ona görə məcburuq müəllimələrə pul verək.\n- Məktəbdə 8 Martla bağlı pulyığmalar ailə büdcənizə neçəyə başa gəlir?\n- Mənim 2 övladım orta məktəbdə oxuyur. Yəqin ki, hər uşaq üçün 20 manat ödəməli olacağam. Hədiyyəsiz keçinmək mümkün deyil. Bütün sinif pul yığanda sənin övladın necə kənarda qala bilər? Ona görə məcburuq.\nBakı şəhəri üzrə Baş Təhsil İdarəsinin ictimaiyyətlə əlaqələr şöbəsinin rəhbəri Zəminə Əliqızı isə deyir ki, məktəblərdə hər hansı məsələ ilə bağlı pul yığmaq qadağandır:\n- Məktəblərdən hər hansı məsələ ilə bağlı narazılığı, şikayəti olan varsa, Bakı şəhəri üzrə Baş Təhsil İdarəsinin qaynar xəttinə – 441-06-99 saylı telefona müraciət edə bilər. Bütün şikayətlər, hətta anonim şikayətlər də diqqətlə yoxlanacaq.\nMƏKTƏBLƏR NİYƏ TN-Ə, BŞBTİ-Ə TABE DEYİL?\nTəhsil naziri Misir Mərdanov məsələ ilə bağlı səslənən iradlara cavabında həmişə bildirir ki, heç bir məktəbdə pul yığılması ilə bağlı göstəriş verilməsindən söhbət gedə bilməz. Bu təşəbbüs birbaşa valideynlərdən gəlir.\n«XXI əsr» Təhsil Mərkəzinin başçısı Etibar Əliyev isə bu yanaşmanı doğru saymır:\n- Belə çıxır ki, məktəblərin nə Təhsil Nazirliyinə, nə də Bakı şəhəri üzrə Baş Təhsil İdarəsinə aidiyyəti yoxdur. Necə olur ki, hər hansı müxalifət mediasının təmsilçisi məktəblərə daxil olur, harda kiçik bir narazılıq varsa, ondan xəbər tutur, ancaq onlar uzun illərdir kütləvi şəkil alan pulyığma kampaniyalarından xəbər tutmurlar. Bütün məktəblərdə bu hal var. Maddi tərəfindən də çox, məni bu problemin psixoloji tərəfi narahat edir. Çünki uşaqlar kiçik yaşlarından məktəbə pul, hədiyyə daşımağı öyrənirlər. Hansısa bir məbləğ təşkilatlanmış şəkildə yığılırsa, bu, olduqca pis haldır.\nEtibar Əliyevin sözlərinə görə, uzun illərdir Azərbaycan təhsilinin aşağı keyfiyyəti ilə bağlı söylənən fikirlərin kökündə həm də bu problem dayanır. Ekspertə görə, nə qədər ki, bu problem ortadan qalxmayıb, orta məktəblərdə normal müəllim-şagird münasibətlərindən, normal təhsildən danışmaq yersiz olacaq.\nŞagirdlər «veririk», müəllimlər «qarışmırıq» deyir\n«Təhsil Nazirliyi ən varlı nazirliklərdən biridir»\n«Ölkədə ağır mənəvi deqradasiya gedir»\nTələbənin Neft Akademiyasından qovulmasına etiraz edirlər\nYevlax məktəblərində nə baş verir?


Bakıda polis dostunu öldürən polisə hökm oxundu – FOTO » Xeberaz.az\nTürkan qəsəbəsi ərazisində yanmış naməlum kişi meyiti aşkar ediblər.\nBakı Ağır Cinayətlər Məhkəməsində Rabil İbayevin CM-nin 120.2.4 (xüsusi amansızlıqla qəsdən adam öldürmə) və 120.2.6 (başqa cinayəti gizlətmə və ya onun törədilməsini yüngülləşdirmək məqsədi ilə qəsdən adam öldürmə) maddələri ilə təqsirləndirilməsinə dair cinayət işi üzrə məhkəmə prosesinin baxışı yekunlaşıb.\nbu il aprelin 18-də Xətai RPİ 36-cı polis bölməsi və Xəzər RPİ 1-ci polis bölməsinin əməkdaşları Türkan qəsəbəsi ərazisində üzərində zorakılıq əlamətləri ilə yanmış naməlum kişi meyiti aşkar ediblər.\nİş üzrə təyin olunan məhkəmə-tibbi ekspertizasının rəyinə görə, meyitin üzərində kəsilmiş-deşilmiş yaraların olması müəyyən edilib, bu da ona dəlalət edib ki, həmin şəxsə yandırılmamışdan əvvəl bıçaqla xəsarətlər yetirilib. Aparılan araşdırma nəticəsində məlum olub ki, ölən şəxs İmişli RPŞ-nin polis nəfəri Muxtar Kazımzadədir (1988-ci il təv.).\nİstintaqla müəyyən olunub ki, M.Kazımzadə R.İbayevlə birgə Polis Akademiyasının qiyabi şöbəsində təhsil alıblar, buna görə aprel ayında Bakıya imtahana gələrək Xətai rayonunda ev kirayələyiblər. Muxtar Kazımzadənin şəxsiyyəti aydınlaşdırıldıqdan sonra şübhəli şəxs qismində dindirilən Rabil İbayev əvvəl yoldaşının yoxa çıxmasından xəbəri olmadığını bildirib, lakin sonra törətdiyi cinayəti etiraf edib.\nO, iş yoldaşının özünə məxsus avtomobili satdığını bildikdən sonra pulu ələ keçirmək qərarına gəlib, buna görə İbayev tamah niyyəti ilə onu bıçaqlayaraq, qətlə yetirib. Cinayətin açılacağından qorxaraq Kazımzadənin meyitini dəniz kənarına aparıb və izi itirmək üçün onu yandırıb. Sonra üzərində qan ləkələri olan xalçaları yudurtdurub.\nMuxtarın mobil telefonuna zəng çatmadığını görən yaxınları, bir müddət sonra onun kirayədə yaşadığı evə gələrək, onun yoxa çıxmasını müəyyən ediblər və bu səbəbdən Xətai RPİ 36-cı polis bölməsinə məlumat veriblər.\nBəzi KİV məlumat yayıblar ki, Rabil İbayevin səhhətində ciddi problemlər olub, buna görə də o həyat yoldaşı ilə boşanıb. Belə ehtimal var ki, İbayevi bu cinayəti törətməyə sövq edən səbəblər arasında onun psixoloji problemləri səbəbi də var.\nMəhkəmənin hökmü ilə təqsirləndirilən şəxs cəzasının ilk 5 ilini həbsxanada, qalan hissəsini ciddi-rejimli cəzaçəkmə müəssisəsində çəkməklə 19 il müddətinə azadlıqdan məhrumetmə cəzasına məhkum olunub.Oxu.Az\n21-02-2016, 16:28 "Whatsapp" elə yeniliklərə imza atır ki...\n15-07-2017, 10:46 II və III qruplar üzrə imtahanların düzgün cavabları açıqlanıb\n22-07-2016, 15:10 Çavuşoğlu: "Azərbaycan Fətullahçılara qarşı lazımi addımları atdı"\n28-08-2016, 17:37 Azərbaycanda XII əsrə aid xəzinə tapıldı\n26-01-2017, 18:11 Övlad sahibi ola bilməyənlər - Diqqət\n31-03-2016, 21:15 Şakir Abbasdan köhnə mahnıya yeni nəfəs: "Sənin yerin görünür”.\n22-03-2017, 14:32 Naməlum şəxsdən inanılmaz yaxşılıq - 4 milyon borcu ödədi\n23-12-2015, 12:26 Yük maşını piyadanı və "BMW"ni vurdu\n9-03-2016, 00:42 Hansı deputat hədiyyəyə qarşıdır? Maraqlı 8 Mart açıqlamaları – BİZİM SORĞU\n18-09-2016, 20:58 Daxili işlər naziri vətəndaşları qəbul etdi - Lənkəranda\n27-09-2018, 13:22 "Yuventus" üçün əlamətdar tur - 2 hadisə ilə\n19-05-2017, 23:24 Xalın çoxdursa...\n29-02-2016, 12:13 Bakıda qadın sürücünün döydüyü yol polisi xəstəxanaya düşdü (VİDEO, RƏSMİ AÇIQLAMA)


Noro virusu: onlarla tələbə dağılır - Xəbərlər\nNoro virusu: onlarla tələbə dağılır\nFreitaldakı bir liseydə çox sayda şagird parçalanır. Həkimlər, yeniyetmələrin fiziki cəhətdən pozulmasının mümkün səbəbi olaraq Noro virusu infeksiyasından şübhələnirlər.\nFreitaldakı (Saksoniya) bir liseydə onlarla şagird çökdü. Yeniyetmələrin bəziləri qan dövranı problemləri səbəbindən xəstəxanada müalicə edilməli idi. Rayonun baş xilasetmə həkimi Ulf Aschenbrennerə görə ilk əlamətlər Noro virusu infeksiyasını göstərir. "Bütün simptomlar bunun üçün danışır, ancaq son laboratoriya nəticələri çərşənbə gününə qədər gözlənilmir" dedi Aschenbrenner.\nFreitaldakı Weieritzgymnasium'un 70-ə yaxın şagirdi səhər saatlarında tibbi olaraq müalicə edilməli idi. Bədən tərbiyəsi dərsi zamanı ilk qızlar və oğlanlar qəfil ürəkbulanma, ishal və qarın kramplarından şikayətlənirlər və bəzən qusurlar. 16 qız və oğlan yıxıldı və polisə görə, hal hazırda xəstəxanadadır, daha 20 nəfər tibbi müalicə alır. Rayon idarəsindən verilən məlumata görə, başgicəllənmənin səbəbi, ehtimal ki, noro virus infeksiyasıdır.\nXəstəxanadakı on altı şagird - Gimnaziya bağlandı Yeddinci sinif şagirdlərindən birinin bədən tərbiyəsi çökdükdən sonra məktəb təcili çağırış barədə xəbərdarlıq etdi və idman salonunda ilk hava nümunələri götürüldü, çünki qan dövranı problemləri üçün havadan çirkləndiricilərin ola biləcəyi ehtimal edildi. Tələbələr məsuliyyət daşıyırlar. Lakin hava nümunələrində çirklənmə aşkar edilmədi və səhər daha sonra beşinci və yeddinci sinif şagirdləri qonşu siniflərdə kəskin qan dövranı problemləri səbəbindən çökdülər. Rayonun məktəb məsələləri üzrə müavini Kati Hille, liseydə günlərlə çox sayda şagirdin xəstə olduğunu izah etdi .. Bazar ertəsi günü 10-cu sinifdə 13 şagird xəstəlik səbəbiylə sinifdən çıxdı. Təsirə məruz qalan məktəblilər, ehtimal ki, uzun müddət yoluxmuşdular və bədən tərbiyəsindəki məşqlər Norovirus xəstəliyinin kəskinləşməsinə səbəb oldu, deputat izah etdi. Şahidlərin verdiyi məlumata görə, lisey bağlandı, müəllim və şagirdlərə günortaya qədər məktəbi tərk etməyə icazə verilmədi. Xilasetmə işçiləri və yanğınsöndürmə briqadaları böyük bir kontingentlə yerləşdirilib. Polisin dediyinə görə, 16 uşaq xəstəxanaya yerləşdirilməli, qalan şagirdlər əvvəlcə məktəb binasında müayinə və müalicə olunmuşdur. Ümumilikdə, 70-dən çox qız və oğlan təsirlənir, bir polis nümayəndəsi bildirir.\nİlçe İdarəsi, Noron virusu infeksiyası ehtimalını Saksoniya İsveçrə-Şərq Ore Dağları bölgəsinin sözçüsü Karin Kerber, "DNN-Online" soruşduqda, Noro virusu ilə yoluxma ehtimal ki, tələbələrin parçalanmasına görə cavabdeh olduğunu söylədi. İlkin müayinələr bir Noro virusu xəstəliyinə dəlalət edər, rayon idarəsinin sözçüsü vurğuladı. Təsirə məruz qalan şagirdlərin simptomları qusma və başgicəllənmə, ishal və huşun itkisinə qədər dəyişdi, bununla da xəstəlik xüsusiyyətləri Noro virusunun tez yayılması qədər səciyyəvidir. Norovirus infeksiyası ilə inkubasiya müddəti cəmi bir neçə saat təşkil edir ki, bu da tələbələr arasında sürətlə yayılmasını izah edəcəkdir. Rəsmi məlumata görə, hazırda liseydə 891 şagird 81 müəllim tərəfindən tədris olunur.\nQısa bir inkubasiya dövrü ilə asanlıqla ötürülən noro-viruslar, Xilasetmə həkimi Aschenbrennerin fikrincə, norovirus dalğası ilin bu vaxtı məktəblərdə qeyri-adi bir hadisə deyildir, ancaq səhər saatlarında rayon idarəsinin təklif etdiyi kimi bu qədər sürətlə yayılmış və çox sayda parçalanma olan bir infeksiya dalğasıdır. hələ nisbətən nadirdir. Tez-tez noroviruslar yalnız 10 ilə 100 virus hissəciklərindən ibarət olan minimal bir infeksiya dozası ilə ötürülsə də, inkubasiya müddəti ümumiyyətlə on ilə 50 saat arasındadır. Transmissiya kontakt infeksiyası və ya bulaşma infeksiyası ilə baş verir, bunda noroviruslar tabure və ya qusma ilə xaric olur və ümumiyyətlə nəcis-oral yol vasitəsilə digərlərinə ötürülür. İnfeksiya tez-tez çirklənmiş içkilər, yeməklər və əşyalar vasitəsilə də baş verir. Xüsusilə, hər cür icma obyektlərinin sakinləri və işçiləri xüsusilə risk altındadır, çünki gigiyena qurğularının ortaq istifadəsi yerli bir böhrana səbəb olur.\nNoroviruslar ağır mədə-bağırsaq qripinin əlamətlərinə səbəb olur.Norovirus xəstəlikləri ümumiyyətlə qısa və şiddətli olur. Semptomlar bir-üç gündən sonra azalır. Xəstəliyin əlamətləri ilk növbədə qəfil ishal və qusma ilə qastroenterit (mədə-bağırsaq bağırsaq qripi) ilə xarakterizə olunur. Bu əhəmiyyətli maye itkisinə səbəb ola bilər və buna görə də yaşlı insanlar və uşaqlar üçün xüsusilə təhlükəlidir. Norovirus xəstəliyi ümumiyyətlə qarın ağrısı, ürək bulanması, baş ağrısı və əzələ ağrısı ilə açıq bir xəstəlik hissi ilə müşayiət olunur, xəstələrin yüzdə 50-dən çoxu qusmaq məcburiyyətində qalır. Kütləvi qan dövranı pozuntuları, indi aydın şəkildə Saksoniyadakı liseydə meydana gəldiyindən, olduqca nadirdir. İlk qəzalardan sonra oxşar simptomlardan şikayətlənən 20 təsirlənmiş tələbə, həkimlərin fikrincə, yəqin ki, yalnız mədədə həyəcan hiss etdilər.\nMahalda vətəndaş telefonu quruldu Sakson İsveçrə-Şərq Ore Dağları, yaşanan hadisələr səbəbiylə vətəndaş sualları üçün bir telefon qurdu. Bundan əlavə, xəstə ilə təmasda olan şagirdlər digər şagirdlərdən ciddi şəkildə ayrılıblar. Məktəbdən verilən məlumata görə, qrammatika məktəbindəki dərslərin sabah yenidən başlaması planlaşdırılıb, bütün valideynlər və məktəblilərə Noro virusu haqqında məlumat və gigiyena tədbirləri ilə bağlı məlumatlar olan məlumat vərəqələri verilir. (fp)\n50 tələbə norovirusa yoluxub\nTətil düşərgəsi infeksiyadan sonra təmizləndi\nVideo: 2nd August, Coronavirus, Sunday Global Update\nNoro virusu: onlarla tələbə dağılır...


A – Artlogos\nTahir Tahiroviç – Təlatümlü Azərbaycan kinosu\nXX əsrin ən böyük kəşflərindən biri kinodur. Bir əsrdən çoxdur ki, insan zəkasının ən müxtəlif düşüncələrini məhz kinematoqrafiya özündə birləşdirir. Azərbaycan kinosu , dünya kinosunun həmyaşıdıdır, və 70 illik bir zaman kəsiyində kinomuz sovet kinosunun tərkib hissəsi kimi fəaliyyət göstərib. Abbas Mirzə Şərifzadənin “Bismillahı”ndan başlayaraq, Sovetlər Birliyi dağılana qədər istehsalı\nBizim qəsəbədəki kitabxana Azərbaycana oxşayır. Həqiqətən, əgər dünyadakı bütün kitabxanalar bir ölkəyə çevrilsəydi, bizim qəsəbədəki kitabxana Azərbaycan olardı. Əbəs yerə onu Azərbaycana bənzətmirəm. Onu təsvir etməyə, orada başıma gələn hadisələri danışsam siz də mənimlə razılaşacaqsız: “bu ki, Azərbaycanın kitabxana formasıdır ” Azərbaycana oxşayan kitabxananı onuncu sinifdə kəşf eləmişəm. “Kəşf eləmişəm”\nAndrey Tarkovskinin 1986-cı ildə Tomas Consona verdiyi müsahibədən maraqlı hissələri təqdim edirik. Nikbinlikdən, bədbinlikdən danışmaq axmaqlıqdır. Bunlar mənasız məfhumlardı. Üzərlərinə nikbinlik yorğanı çəkənlər bunu siyasi və ya ideoloji əsaslarla edirlər. Əslində isə nə düşündüklərini bildirmək istəmirlər. Nikbinin mövqeyi ideoloji olaraq fırıldaqçılıqdır; teatraldır, səmimiyyətdən məhrumdur. Ümid isə əksinə daha insanidir,\nAdsız bir təpə\n(gecikmiş hekayələr silsiləsindən) Gecə yarıdan keçsə də, İsmayıl yata bilmirdi. Bir tərəfdən qazmanın soyuğu, rütubəti, o biri tərəfdən sabahkı döyüşün həyəcanı İsmayılın bədəninə üşütmə salmışdı. Yatmaq mümkün deyildi. Sabah onun komandiri olduğu batalyon çox ağır döyüşə girəcəkdi. Bu lənətə gəlmiş müharibə nə vaxt qurtaracaq? Nə qədər vuruşmaq olar? Ürəyinə dolan\nPostmodern musiqidən rituala: Arvo Pyart\n“Dəmir Pərdə”nin enməsindən on il sonra, Estoniyanın müasir musiqi səhnəsi gizli saxlanılan sirr kimi yavaş-yavaş üzə çıxdı: yaxın vaxtlara qədər nisbi qaranlıqda yaşayan Estoniya bəstəkarlarının çoxu, xüsusən ilk dünya şöhrətli eston bəstəkarı Arvo Pyart (Arvo Pärt) dünyanın diqqət mərkəzinə gəldi. Estoniyada sənət musiqisi ənənəsi XX əsrdə inkişaf etmiş fenomendir. Milli\nA. xanım yuxusunda bir bəhanə axtarırdı, tutarlı bir şey tapmırdı. Saçları tərdən başına və balınca yapışmışdı. Yuxusunda iş yoldaşı F. xanım əlindəki köynəyi necə olursa-olsun ona satmaq istəyirdi. “Xoşuma gəlmir”, “Mənim ölçüm deyil” kimi arqumentlər F. xanımın vecinə də deyildi. F. xanım görünməmiş bir inadla “Sən geyin!” deyirdi, başqa bir\nBeynəlxalq sosialist hərəkatı liderlərindən olan Jean Jaurès deyirdi ki, inqilab proqresin barbar üsuludur. “Winter on Fire”(“Atəşdəki qış”) sənədli filmi Ukrayna xalqının proqres naminə 2014-cü ildə etdiyi tarixi inqilabdan bəhs edir. Barbar da olsa hər hansı proqres, inkişafa meyilli dəyişiklik zərurəti yaranıbsa, həmin inqilab çibanı mütləq partlamalıdır. Bugünə kimi dünya çoxsaylı\nAlman payızı – Suspiria\n“Xilas olmadım ki; Şərəfimin lazım bildiyi kimi, 19 noyabr,1918-ci ildə beynimə bir güllə sıxdım; mən ölüyəm, içimdə yaşayan mən deyiləm.O gündən bu yana “mən” deyə bir şey bilmirəm… Mən millət üçün öldüm. Bu səbəbdən içimdə yaşayan hər şey yalnız millət üçün yaşayır. Etməli olduğum şeyi edirəm, çünki hər gün ölürəm.


Yanvar ayına gözlənilən hava proqnozu AÇIQLANDI » Gundelik-Baku.Com\nYanvar ayına gözlənilən hava proqnozu AÇIQLANDI\nÖlkənin baş hidrometeoroloqu: “Qış hələ qabaqdadır...” Yanvar ayının hava proqnozu açıqlandı Fevralın 24-ü Azərbaycanda qışın ən soyuq günü ola bilər Qeyri-sabit hava şəraiti nə vaxtadək davam edəcək? İsti hava şəraiti nə vaxta qədər davam edəcək? - RƏSMİ Yaxın saatlarda hava şəraiti dəyişəcək - XƏBƏRDARLIQ Üç gün ərzində 25 dərəcə isti olacaq Azərbaycanda müşahidə olunan faktiki hava açıqlandı Bakıda qarlı hava şəraiti sabah da davam edəcək - PROQNOZ Sabahın hava proqnozu AÇIQLANDI Növbəti günlərdəki hava proqnozu ilə bağlı RƏSMİ AÇIQLAMA Şənbə günü hava necə olacaq? Umayra Tağıyeva: "Bakıda qar yağacaq" Sabahın hava proqnozu AÇIQLANDI Afrikada 10 dərəcə şaxta qeydə alındı Azərbaycanda çovğun olacaq - XƏBƏRDARLIQ Sabahın hava proqnozu AÇIQLANDI Nazirlikdən qarlı hava ehtimalı ilə bağlı AÇIQLAMA Sabaha gözlənilən hava proqnozu AÇIQLANDI Sabaha gözlənilən hava proqnozu AÇIQLANDI Sabah hava necə olacaq? - Proqnoz Sabaha gözlənilən hava proqnozu AÇIQLANDI Sabahın hava proqnozu açıqlandı Sabahın hava proqnozu AÇIQLANDI Sabahın hava proqnozu Sabah hava küləkli olacaq Sabahın hava proqnozu açıqlandı Azərbaycanda güclü külək olacaq Sabahın hava proqnozu Sabaha gözlənilən hava proqnozu AÇIQLANDI


Eldar Namazov: “Azərbaycan Ermənistanla sərhəd boyu “təhlükəsizlik zolağı” yaratmalıdır” » Azia.az\nEldar Namazov: “Azərbaycan Ermənistanla sərhəd boyu “təhlükəsizlik zolağı” yaratmalıdır”\nAzərbaycan mövqelərinin Ermənistan tərəfdən atəşə tutulması müntəzəm xarakter alıb. Son olaraq Tovuz rayonunun Qaralar kəndində əsgərlərimizə atəş açılıb. Ağdam rayonunun Əliağalı kəndi yaxınlığındakı hərbi hissəmiz isə Rusiya sülhməramlılarının müvəqqəti yerləşdirildiyi Azərbaycan ərazilərində məskunlaşmış qanunsuz erməni silahlı dəstələrinin atəşinə məruz qalıb, bir hərbçimiz yaralanıb. Bundan əvvəl Kəlbəcərin Zeylik və İmambinasi kəndləri ərazisindəki Azərbaycan ordusunun mövqeləri atəşə tutulmuşdu.\nHaqqin.az saytı Azərbaycan tərəfinin İrəvanın təxribatına qarşı mümkün cavab tədbirləri ilə bağlı Strateji və Beynəlxalq Araşdırmalar Mərkəzinin direktoru Eldar Namazovun fikirlərini öyrənib. Musavat.com müsahibəni təqdim edir.\n- Son günlər sərhəddə erməni təxribatları haqda həyəcanlı xəbərlər gəlir. Tovuz və Ağdam istiqamətlərində mövqelərimiz atəşə tutulub. Nə baş verir, yeni bir hərbi qarşıdurmanın astanasındayıqmı?\n- Təxribatlar, sərhəddə atışmalar onun nəticəsidir ki, Ermənistan hələ də Azərbaycanla sülhün lehinə qəti seçim etməyib. Təbii ki, növbədənkənar parlament seçkilərinin nəticələri bu xüsusda müəyyən müsbət mesajların olduğunu göstərir. Ancaq illüziyalara qapılmağa da dəyməz. Söhbət Ermənistandakı seçicilərin yalnız 25 faizinin iradəsindən gedir. Özü də bir çox seçici səsi köhnə hakimiyyətin və Qarabağ klanının nümayəndəsi Robert Köçəryanın əleyhinə verilib, nəinki Nikol Paşinyana lehinə. Köçəryan ictimai rəydəki böyük anti-reytinqi ilə Paşinyan üçün ən əlverişli rəqib idi.\nOdur ki, unutmayaq, Ermənistanın mövcud hakimiyyəti tərəfindən Azərbaycana qarşı ərazi iddialarından rəsmi şəkildə imtina barədə heç bir açıqlama olmayıb. Erməni tərəfi nə sərhədlərin demarkasiyası və delimitasiyası ilə bağlı komissiyanın yaradılmasına, nə də Böyük Sülh Müqaviləsi ilə bağlı danışıqlara razı olub. Həmçinin ölkəmizə qarşı ərazi iddialarını əks etdirən qanunvericilik aktları və qərarları ləğv edilməyib.\nYenə faktlar sadalamaq olar, lakin qeyd olunanlar da vəziyyəti birmənalı qiymətləndirmək üçün yetərlidir: Azərbaycan hər zaman Ermənistanın hərbi təxribatına cavab verməyə hazır olmalıdır. Əslində Azərbaycan Prezidenti bu barədə erməni tərəfinə dəfələrlə xəbərdarlıq edib. Özü də təkcə sözdə yox: müharibədən sonra ölkəmizin müdafiəsinə ayrılan büdcənin həcmi daha da artıb, silahlı qüvvələrin tərkibi də artıb, İkinci Qarabağ müharibəsinin nəticələri nəzərə alınaraq, ordumuzun yenidən quruluması prosesi davam edir, azad edilmiş ərazilərdə və sərhəd boyu geniş miqyasda kommunikasiyaların, yeni hərbi bazaların və sərhəd zastavalarının inşası aparılır. Bu, belə söyləməyə əsas verir ki, ölkə rəhbərliyi baş verən prosesləri olduqca real qiymətləndirir və adekvat addımlar atır.\n- Bəzi ekspertlər 3-cü Qarabağ müharibəsini istisna etmirlər...\n- Əvvəla, yaxın gələcəkdə Ermənistanın nə hərbi-texniki, nə iqtisadi, nə də demoqrafik planda Azərbaycanı təzədən hərbi təhdid etməyə imkan verəcək potensial formalaşdırmaq imkanı olmayacaq. Ancaq əvvəlki illərin təcrübəsindən bilirik ki, ermənilərə uşaqlıqdan - ailədə, məktəbdə aşılanan türkofobiya, Azərbaycan torpaqlarına ərazi iddiaları ideyaları və guya dünya geosiyasətində ermənilərin xüsusi “önəmi” barədə açıq-aşkar şişirdilmiş, qeyri-real fikirlər onları daim səfeh avantüralara sövq edir - bəzən həm də üçüncü tərəfin təhrik ilə. Ona görə biz qonşu ölkədə gedən prosesləri çox diqqətlə izləməli və vaxtında adekvat, önləyici addımlar atmalıyıq ki, atışmaların təzədən başladığı sərhədyanı bölgələrdə yaşayan dinc sakinlərimizi, dövlət sərhədlərimizi qorumağa hazır olaq.\n- Hansı önləyici tədbirləri nəzərdə tutursunuz?\n- Bildiyiniz kimi, Ermənistan-Azərbaycan münaqişəsinin mövcud olduğu bütün illərində erməni tərəfi informasiya-diplomatik məkanda Qarabağın dağlıq hissəsi ətrafında işğal edilmiş 7 rayonu nəzərdə tutaraq ,“təhlükəsizlik zolağı” anlayışından məqsədyönlü şəkildə istifadə edib. Əlbəttə ki, bu anlayışın mütəmadi xatırladılması riyakar xarakter daşıyırdı və ictimaiyyətin diqqətini yayındırmaq və Azərbaycan ərazilərinin işğalı faktına haqq qazandırmaq niyyəti güdürdü. Axı Azərbaycan Ermənistana ərazi iddiaları irəli sürmürdü, onun torpaqlarını ələ keçirməyə çalışmırdı. O Ermənistan idi ki, ərazilərimizi ələ keçirmiş, sonra da onun bir hissəsini “təhlükəsizlik zolağı” elan etmişdi. Bax, biz də bu gün Ermənistanla sərhəd boyu “təhlükəsizlik zolağı” yaratmaq barədə ciddi şəkildə düşünməliyik.\nEldar Namazovun hazırladığı “təhlükəsizlik zolağı” xəritəsi\nBu məsələni görməzlikdən gəlməmək üçün olduqca çox səbəb və arqumentlər yığılıb. Birincisi, beynəlxalq səviyyədə qəbul edilmiş gerçək budur ki, Ermənistan uzun müddət yad torpaqları işğalda saxlayıb və BMT Təhlükəsizlik Şurasının tələblərinə baxmayaraq onları azad etməkdən imtina edib. İkincisi, Azərbaycana qarşı ərazi iddiaları Ermənistanın konstitusiyasında, qanunvericilik aktlarında, hökumət qərarlarında əksini tapıb və heç kim onları belə görünür ki, ləğv etməyə hazırlaşmır. Üçüncüsü, Ermənistan bu günədək Azərbaycanın sərhədlərini və ərazi bütövlüyünü tanımaqdan imtina edir. Nəhayət, dördüncüsü, Ermənistan sərhəd bölgələrimizi atəşə tutmağa davam edir və yuxarıda qeyd etdiyim kimi, bu ölkədə revanşizm ideyaları hələ də kifayət qədər güclüdür və ölkəni yeni avantüralara sövq edə bilər.\nOdur ki, fikrimcə, əgər Ermənistanda proseslər qorxulu ssenari üzrə inkişaf edərsə və sərhədlərimiz üçün, sərhədyanı bölgələrimizin sakinləri üçün real təhlükə yaranarsa, Azərbaycan “təhlükəsizlik zolağı” tətbiq etməyə hazır olmalıdır. Nəzərə almaq lazımdır ki, Azərbaycana hərbi hücumlar təkcə Qarabağda deyil, həm də bütün sərhədimiz boyu baş verib və verir. Nümunə kimi 2020-ci ilin iyulunda Tovuza edilən hücumları göstərmək olar. Həmçinin Qazaxın 7 kəndinin, Naxçıvan Muxtar Respublikasının Kərki kəndinin hələ də işğal altında olmasını nəzərə alsaq, “təhlükəsizlik zolağı” sadəcə, qaçılmazdır. Və bu “zolaq” Ermənistan-Azərbaycan sərhədinin bütün uzunluğunu və Ermənistan dərinliyində təxminən 30 kilometr ərazini əhatə etməlidir.\nYalnız bu yolla biz sərhədlərimizi və sərhədyanı bölgələrimizin sakinlərini Ermənistanın taktiki artilleriya sistemləri tərəfindən atəşə tutulmasından qoruya bilərik. Mənim təxminlərimə görə, “təhlükəsizlik zolağı”nın hüdudları Qazax hissəsindəki Alaverdi yaşayış məntəqələri xətti boyunca, Karvansaraydan (İcevan), Dilican bölgəsi, ardınca Göyçə (Sevan) gölünün orta xətti boyunca, daha sonra Qırxbulaq (Akunk), Böyük Vedidən (Naxçıvan hissəsində) keçməklə və dar zolaq olması səbəbi ilə bütünlüklə Qərbi Zəngəzuru əhatə etməlidir. Sxemi Mərkəzimizin hazırladığı xəritədə izləmək olar.\nAzərbaycan XİN: “Texniki məsələ Azərbaycana qarşı qarayaxma kampaniyası ilə ...\nXİN: Ermənistan başa düşür ki, münaqişənin həlli prosesində işğal edilmiş A ...


YAP Qadınlar Şurasının və AQUPDK-nin birgə təşəbbüsü ilə “Qadınlar dövlətimizin, dövlətçiliyimizin, müstəqilliyimizin, bu günümüzün, gələcəyimizin dayağıdır” mövzusunda silsilə tədbirlər keçirilir\n24 Aprel 2017 14:33\nYeni Azərbaycan Partiyasının Qadınlar Şurası Ümummilli lider Heydər Əliyevin xatirəsin əhəsr olunmuş silsilə tədbirlər keçirir. Belə tədbirlərdən biri də Ailə, Qadın və Uşaq Problemləri üzrə Dövlət Komitəsi (AQUPDK) ilə birgə təşkil olunan layihədir.\n“Qadınlar dövlətimizin, dövlətçiliyimizin, müstəqilliyimizin, bu günümüzün, gələcəyimizin dayağıdır” mövzusunda silsilə tədbirlər çərçivəsində ölkəmizin bir sıra ali məktəblərində tələbələrlə görüşlər keçirilir. Görüşlərdə Ulu öndər Heydər Əliyev tərəfindən əsası qoyulan dövlət qadın siyasətinin əhəmiyyəti, Ulu öndərin hakimiyyətdə olduğu dövrdə qadınların cəmiyyətdə rolu, dövlət idarəçiliyində qadınlara üstünlük verilməsi və digər məsələlər diqqət mərkəzində saxlanılır.\nTədbirlərdə Ümummilli lider Heydər Əliyevin layiqli davamçısı, Azərbaycan Prezidenti İlham Əliyevin bu istiqamətdə həyata keçirdiyi siyasətin əhəmiyyəti tələbələrə geniş şəkildə izah olunur.\nQeyd edək ki, aprelin 17-dən başlayan tədbirlər Azərbaycan Dövlət İqtisad Universiteti, Memarlıq və İnşaat Universiteti, Azərbaycan Tibb Universiteti, Bakı Slavyan Universiteti, Azərbaycan Dillər Universiteti, Azərbaycan Turizm və Menecment Universiteti, Bakı Ali Neft Məktəbi, Azərbaycan Dövlət Neft və Sənaye Universiteti, Azərbaycan Dövlət Pedaqoji Universitetində keçirilib. Növbəti tədbirin 26 apreldə Azərbaycan Prezidenti yanında Dövlət İdarəçilik Akademiyasında keçirilməsi nəzərdə tutulur.


Qarabağla bağlı təmas qrupu Azərbaycana nə verəcək? – www.qaraqoyunlu.com\nİslam Əməkdaşlığı Təşkilatının İstanbulda keçirilən son iclasında Dağlıq Qarabağ münaqişəsi ilə bağlı təmas qrupu yaradılması haqqında qərar qəbul edilib. ANS PRESS-in məlumatına görə, iclasda çıxış edən prezident İlham Əliyev bu qərara görə sammit iştirakçılarına təşəkkürünü bildirib.\n“Mən Ermənistan-Azərbaycan, Dağlıq Qarabağ münaqişəsinin Azərbaycanın suverenliyi və ərazi bütövlüyü çərçivəsində həlini dəstəkləyən ədalətli qətnamələrə görə İƏT-ə səmimi minnətdarlığımı bir daha ifadə edirəm. Lakin işğalçı Ermənistan bu qərarlara məhəl qoymur və danışıqlar prosesini pozmaq üçün vaxtaşırı silahlı təxribatlara əl atır. Onlardan biri də aprelin əvvəllərində törədilib”,-deyən prezident əlavə edib ki, münaqişə ilə bağlı İƏT xarici işlər nazirləri səviyyəsində kontakt qrupu yaradılır.\nPrezident İlham Əliyev İƏT-in iclasında\nYeni yaradılan təmas qrupundan əvvəl Dağlıq Qarabağ münaqişəsinin həllini hədəfələyən minlərlə görüş və müzakirələr keçirilib. Hətta 1992-ci ildə ATƏT-in Minsk qrupu Dağlıq Qarabağ münaqişəsinin danışıqlar yolu ilə həlli üçün yaradılsa da bu illər ərzində yaradılan qruplar, qəbul edilən qətnamələr və həmçinin keçirilən görüşələr demək olar ki, heç bir nəticə verməyib.\nAmma yeni təmas qrupunun təşkil edilməsi Azərbaycan ordusunun hərbi əməliyyatlarından sonrakı dövrə təsadüf edir. Bəs bu qrup münaqişənin həllinə necə təsir edə bilər?\n«Atlas» Araşdırmalar Mərkəzinin rəhbəri Elxan Şahinoğlunun fikrincə, yeni qrup Ermənistana əlavə bir təziq vasitəsidir. Çünki İƏT Azərbaycana ən çox dəstək verən təşkilatlardan biridir.\n“Təşkilat üzvüləri hər yığıncaqlarında Azərbaycanın ərazi bütövlüyü ilə bağlı qətnamələr qəbul edilər. Həmçinin Azərbaycanın Ermənistana qarşı cavab tədirlərindən sonra İƏT-la yanaşı qərb ölkələrinin də diqqəti münaqişəyə cəlb edilib. Onlar açıq formada Ermənistan ordusunun Qarabağ ətrafında 7 rayonun boşaldılmasını dilə gətirirlər. İslam Əməkdaşlığı Təşkilatının bu prosesə qoşulması, Azərbaycanın mövqelərini diplomatik cəhətdən möhkəmləndirir”,-deyə Elxan Şahinoğlu bildirdi.\nEkspert bildirdi ki, qrup üzvüləri BMT və digər təşkilatlarda Dağlıq Qarabağ münaqişəsi ilə bağlı konkret mövqe ortaya qoya bilərlər.Məlumdur ki, münaqişənin həllini ATƏT-in Minsk qrupunun vasitəçiləri (Rusiya, Fransa, ABŞ) öz üzərinə götürüb. Amma hazırki məqamda onların səyləri bir nəticə verməyib.\nMilli Məclisin Beynəlxalq münasibətlər və parlamentlərarası əlaqələr komitəsinin üzvü, millət vəkili Rasim Musabəyov bildirdi ki, təmas qrupu münaqişənin həllinə Minsk qrupu qədər təsir edə bilməz. “Çünki Ermənistan müsəlman dövləti deyil və həmçinin qrup Azərbaycan tərəfinə dəstək kimi yaradılır. Vasitəçilik üçün hər iki tərəflə normal əlaqələr qurulmalıdır. Məsələn, Türkiyə ATƏT-in və Minsk qrupunun üzvüdur. Amma Ermənistanla normal münasibətətləri yoxdur”,-deyə Rasim Musabəyov qeyd etdi.\nMillət vəkili bildirdi ki, bu qrup İƏT-in iclaslarından sonra da Dağlıq Qarabağ münaqişəsi ətrafında müzakirələr aparılmasına və beynəlxalq təşkilatlarda Azərbaycan əleyhinə keçirilən səsvermələr zamanı ölkəmizin mövqeyinin müdafiə edilməsinə imkan verir.\nRasim Musabəyov- millət vəkili\nİslam ölkələrinin münaqişənin həllinə cəlb edilməsi isə Ermənistanın mövqelərinə uyğun gəlmir. Çünki aprelin 2-dən 5-nə qədər davam edən döyüşlərdə Azərbaycan ordusunun açıq üstünlüyü hiss edildi.\nDöyüşlər nəticəsində Goranboy rayonu və Naftalan şəhərinə təhlükə yarada biləcək Talış kəndi ətrafındakı yüksəkliklər, eləcə də Seysulan məntəqəsi düşmən qüvvələrindən tam təmizlənib. Füzuli rayonu istiqamətində yerləşən, geniş ərazini nəzarətdə saxlamaq imkanı verən strateji əhəmiyyətli “Lələ təpə” adlandırılan yüksəklik də bölmələrimizin nəzarətinə keçib.\nAzərbaycan ordusunun düşmədən təmizlədiyi ərazilər (qırmızı dairə ilə işarələnib)\nBelə bir vaxtda Ermənistan Rusiyanın da nəzərçarpan dəstəyini hiss etmədi. Bu İrəvanda rəsmi Moskvaya qarşı açıq etirazların yaranmasına səbəb oldu. Ən güclü müttəfiqini itirməkdə olan Ermənistana yeni təzyiq vasitəsinin yaradılması isə onun mövqelərini daha da zəiflədir. Amma bu o demək deyil ki, təmas qrupundakı dövlətlərin hər biri Azərbaycanın mövqelərini dəstəkləyəcək. Çünki təşkilatda həm Ermənistanla diplomatik əlaqələri olan İran, Misir, İordaniya, Livan kimi dövlətlər, həm də Azərbaycanla yüksək səviyyədə əməkdaşlıq edən Sudiyyə Ərəbistanı, Pakistan və Türkiyə var.


Artıq AZAL-ın saytında Naxçıvana onlayn aviabilet almaq mümkündür - AZƏRTAC – Azərbaycan Dövlət İnformasiya Agentliyi\nİyunun 5-dən etibarən "Azərbaycan Hava Yolları" (AZAL) milli aviadaşıyıcısının saytında Bakı-Naxçıvan və Naxçıvan-Bakı istiqamətində 2018-ci il 20 iyun tarixindən uçan reyslərə aviabiletləri onlayn əldə etmək mümkündür.\nAzərbaycan Respublikası Nazirlər Kabinetinin sərəncamına əsasən, bu istiqamətdə aviabiletin alınması üçün əvvəllər aviaşirkətin rəsmi kassalarında sərnişinin şəxsiyyət vəsiqəsinin əsli və ya pasportu təqdim olunmalı idi. “Azərbaycan Hava Yolları” QSC-nin mətbuat xidmətindən AZƏRTAC-a bildirilib ki, idarələrarası razılaşmalara əsasən, bu məsələ artıq öz uğurlu həllini tapıb.\nHəmçinin aviaşirkətin qaydalarına əsasən, aviabilet üçün ödəniş edildiyi plastik kartın sahibi müstəqil şəkildə və ya qrupun tərkibində səyahət etdiyi təqdirdə aviabiletləri onlayn əldə etmək mümkündür. Kartın həqiqiliyi və onun sərnişinin pasportuna uyğunluğu hava limanında qeydiyyat agentləri tərəfindən mütləq qaydada yoxlanılacaq.\nAZERTAG.AZ :Artıq AZAL-ın saytında Naxçıvana onlayn aviabilet almaq mümkündür\n“Azəraeronaviqasiya” ən müasir aeronaviqasiya innovasiya sistemi “AIM”i tətbiq edib